MESTSKÝ ÚRAD V ŽILINE

Materiál na rokovanie 
Mestského zastupiteľstva v Žiline

								

Číslo materiálu: _____/2011

K bodu programu

informatívna správa o výsledku kontrol vykonaných v zmysle plánu kontrolnej činnosti hlavného kontrolóra na 1. polrok 2011

Materiál obsahuje: 				      		Materiál prerokovaný:

1.	Návrh na uznesenie					Mestská rada 13. 06. 2011
2.	Dôvodová správa						
3.	Materiál – Informatívna správa o výsledkoch kontrol vykonaných 
                       v zmysle Plánu kontrolnej  činnosti HK na I. polrok 2011 

Predkladá: 

Ing. Elena Šuteková
hlavná kontrolórka mesta 

Zodpovedný za vypracovanie:

Ing. Elena Šuteková
hlavná kontrolórka mesta 

Žilina, Jún  2011

NÁVRH     NA   UZNESENIE

Uznesenie č. __/2011

Mestské zastupiteľstvo  v Žiline

I.	Berie  na vedomie

1.	Informatívnu správu o výsledku kontrol vykonaných v zmysle Plánu kontrolnej činnosti HK na 1. Polrok 2011

DÔVODOVÁ SPRÁVA

V zmysle § 18 f ods. d) zákona Slovenskej národnej rady č. 369/1990 Zb. o obecnom zriadení v znení neskorších predpisov predkladám informatívnu správu o výsledkoch kontrol vykonaných  v zmysle Plánu kontrolnej činnosti HK na I.  polrok  2011. 

Správa je doplnená o výsledky kontrol, ktoré boli prerokované a podpísané zápisnice z prerokovania správ k 17. 06. 2011, čiže materiál je doplnený o nové skutočnosti, ktoré do konania mestskej rady neboli uzatvorené prerokovaním. 

Informatívna správa o výsledkoch kontrol vykonaných v zmysle 	Plánu kontrolnej  činnosti HK na I. polrok 2011 

Poverenie č. 01/2011 – Záznam č.  01/2011
O výsledku pravidelnej následnej kontroly – Kontrola plnenia opatrení v organizácii: 
Kontrolovaný subjekt:  Základná škola s MŠ, Ul. sv. Gorazda 1, Žilina 010 08
Kontrolované obdobie: rok 2010
V kontrolovaných oblastiach kontrolovaného subjektu boli všetky prijaté opatrenia na odstránenie nedostatkov splnené – bez kontrolných zistení.  
Predložené na rokovaní MZ 21. 03. 2011

Poverenie č. 02/2011 – Záznam  č.  02/2011
O výsledku pravidelnej následnej kontroly – Kontrola plnenia opatrení v organizácii: 
Kontrolovaný subjekt:  Základná škola Karpatská 1, Žilina 010 08
Kontrolované obdobie: rok 2010
V kontrolovaných oblastiach kontrolovaného subjektu boli všetky prijaté opatrenia na odstránenie nedostatkov splnené – bez kontrolných zistení.  
Predložené na rokovaní MZ 21. 03. 2011

Poverenie č. 03/2011 -  Správa č. 03/2011
Predmet následnej finančnej kontroly:
Kontrola zákonnosti, účinnosti, hospodárnosti a efektívnosti pri hospodárení s finančnými prostriedkami a majetkom mesta v podmienkach mestskej samosprávy vrátane preddavkových organizácií v zriaďovateľskej pôsobnosti mesta.
Kontrolovaný subjekt:  Detské jasle, Puškinova 14, Hliny 3, 010 01 Žilina  „DJ“ 
Kontrolované obdobie:   Rok 2010
Bolo klasifikovaných celkom 14 kontrolných zistení
Správa bola prerokovaná so zodpovednými pracovníkmi na úrovni p. prednostu MsÚ dňa 02. 03. 2011, pričom sú stanovené termíny na určenie návrhu opatrení a na samotné plnenie opatrení,  ako aj určenie a vyvodenie zodpovednosti za uvedené nedostatky. 
Dňa 14. 03. 2011 vedúca DJ doručila Vyjadrenie k správe z následnej finančnej kontroly, pričom skutočnosti, ktoré sú vo vyjadrení uvedené nezakladajú právne argumenty na spochybnenie, vyvrátenie alebo podnet na zmenu kontrolných zistení, ktoré sú uvedené v Správe č. 03/2011. Na toto vyjadrenie bude zo strany hlavnej kontrolórky zodpovedané, pričom hlavná kontrolórka trvá na nastavení adekvátnych opatrení so stanovením zodpovedných osôb a lehôt do kedy je potrebné nedostatky odstrániť. 
Vzhľadom na skutočnosť, že primárnym zodpovedným za zistené nedostatky je vždy vedúci kontrolovaného subjektu  určenie zodpovedných osôb v nadväznosť na ich pracovné náplne boli určené na základe konzultácie s vedúcou OSB a vedúcou oddelenia sociálneho. 
Predložené na rokovaní MZ 21. 03. 2011

Poverenie č. 04/2011 – Správa č.  04/2011
Kontrola vedenia centrálnej evidencie sťažností a ich vybavovania od dátumu organizačnej zmeny k 01. 08. 2010
Kontrolované obdobie:  od 01.08.2010 – 31. 12. 2010
Kontrolovaný subjekt:  Mestský úrad v Žiline, pracovisko evidencie a vybavovania sťažností 
Správa je vypracovaná, toho času prebieha proces prerokúvania, po jeho ukončení je predpoklad, že materiál bude zaradený do správy na rokovanie MZ. Celý proces sa predĺžil z titulu reťazenej PN hlavnej kontrolórky a proces prerokovania nebol ukončený ako aj v dôsledku plnenia ďalších služobných povinností HK – Odborné stanovisko HK k Záverečnému účtu.

Poverenie č. 05/2011 -  Správa  č. 05/2011
Kontrola  vedenia evidencie  petícií a ich vybavovanie od dátumu organizačnej zmeny k 01.08.2010
Kontrolované obdobie:  od 01.08.2010 – 31. 12. 2010
Kontrolovaný subjekt: Mestský úrad v Žiline, pracovisko evidencie a vybavovania sťažností 
Správa je vypracovaná, toho času prebieha proces prerokúvania, po jeho ukončení je predpoklad, že materiál bude zaradený do správy na rokovanie MZ. Celý proces sa predĺžil z titulu reťazenej PN hlavnej kontrolórky a proces prerokovania nebol ukončený ako aj v dôsledku plnenia ďalších služobných povinností HK – Odborné stanovisko HK k Záverečnému účtu. 

Poverenie č. 06/2011  -  Správa č. 06/2011
Kontrolovaný subjekt:
Mestský úrad v Žiline + organizácie v zriaďovateľskej pôsobnosti mesta Žilina 
Predmet následnej finančnej kontroly:
Kontrola procesu inventarizácie majetku, záväzkov a rozdielu majetku a záväzkov ku dňu riadnej účtovnej závierky v podmienkach mestskej samosprávy.
Kontrolované obdobie: Rok 2010
Právne predpisy, interné smernice a všeobecné záväzné nariadenia, ktoré tvoria základ pre postup pri výkone kontroly:
•	Zákona č.431/2002 Z.z. o účtovníctve
•	Opatrenie MF SR č.MF/16786/2007-31, ktorým sa ustanovujú podrobnosti o postupoch účtovania a rámcovej účtovnej osnove pre rozpočtové organizácie, príspevkové organizácie, štátne fondy, obce a vyššie územné celky. 
•	Príkaz primátora mesta Žilina – Inventarizácia majetku, záväzkov a rozdielu majetku a záväzkov mesta Žilina k 31.12.2010
•	Smernica primátora mesta Žilina č.3/2009 o Inventarizácii majetku a záväzkov Mesta Žilina 
•	Zásady hospodárenia s majetkom mesta Žilina

 B.1. Všeobecné zistenia
Inventarizácia majetku, záväzkov a rozdielu majetku a záväzkov v zmysle zákona č. 431/2002 Z. z. o účtovníctve  bola vyhlásená formou Príkazu primátora mesta Žilina – Inventarizácia majetku, záväzkov a rozdielu majetku a záväzkov mesta Žilina k 31.12.2010 (ďalej len príkaz), za účelom overenia, či stav majetku vedeného v účtovníctve zodpovedá skutočnosti. Príkaz určil vykonať inventarizáciu všetkých účtov súvahy, pričom inventarizácia podsúvahových účtov  v zmysle príkazu bude operatívne zabezpečovaná v priebehu roku 2011, Príkaz určil zodpovedné osoby za inventarizáciu v príspevkových organizáciách a RO zriadených mestom a za inventarizáciu majetku v II. účtovnom okruhu (Mesto Žilina v zastúpení Bytterm a.s.). Prílohou k príkazu je harmonogram prác spojených s inventarizáciou,  ktorý stanovuje rozsah a termíny na zabezpečenie procesu  inventarizácie. Na riadenie inventarizácie bola zriadená Ústredná inventarizačná komisia (ÚIK), v počte 10 členov, ktorej predsedom bola určená Ing. Dagmar Slepičková a tajomníkom Miroslava Jančovičová. Na vykonanie inventarizácie bolo zriadených 17 čiastkových inventarizačných komisií (ČIK ).
Povinnosť inventarizovať všetok majetok a záväzky ukladá každej účtovnej jednotke zákon č.431/2002 Z. z. o účtovníctve v § 6 ods. 3 a § 8 ods. 4 vo väzbe na § 29 a § 30  tohto zákona. Správne vykonanie inventarizácie v účtovnej jednotke je jednou zo základných a hlavných podmienok pre naplnenie ustanovení §7 ods. 1 a § 8 ods.1zákona  č.431/2002 Z. z.:
•	účtovná jednotka je povinná účtovať tak, aby účtovná závierka poskytovala verný a pravdivý obraz o skutočnostiach, ktoré sú predmetom účtovníctva a o finančnej situácii účtovnej jednotky
•	účtovná jednotka je povinná viesť účtovníctvo správne, úplne, preukázateľne, zrozumiteľne a spôsobom zaručujúcim trvalosť účtovných záznamov.
Akým spôsobom a v akej periodicite sa inventarizuje majetok a  záväzky účtovnej jednotky, povinné náležitosti inventúrneho súpisu, inventarizačného zápisu, charakter inventarizačných rozdielov a jeho zúčtovanie stanovuje  § 29  a  § 30 zákona  č. 431/2002 Z. z. o účtovníctve. 
Kontrola vyhodnotenie priebehu správnosti  a úplnosti inventarizácie majetku, záväzkov a rozdielu majetkov a záväzkov k 31.12.2010 vyhodnotila na základe predložených inventarizačných zápisov ČIK, Správy o vykonaní a priebehu inventarizácie majetku, záväzkov a rozdielu majetkov a záväzkov Mesta Žilina za rok 2010. 
Kontrola preverila na základe predložených dokladov, či inventarizáciou boli podrobené účty aktív a pasív  v zmysle príkazu na inventarizáciu. Pracovisko učtárne poskytlo vo forme tabuľky  zoznam účtov aktív a pasív s uvedením názvu strediska (pracoviska úradu) na ktorom sa tento druh majetku vedie v účtovníctve. Tento spôsob bol použitý aj pri praktickom priebehu  inventarizácie, čo vytvára predpoklad toho, že inventarizácia bola zabezpečená v plnom rozsahu. Kontrola preverila, či na strane ČIK boli dodržané formy a postupy zisťovania skutočného stavu majetku, záväzkov a rozdielu majetku a záväzkov ako je stanovené v Smernici primátora č. 3/2009  o Inventarizácii majetku.   
Kontrola  sa na základe predložených podkladov a dokumentov  pri svojej kontrole zamerala na nasledovné oblasti  :
•	dodržanie § 30 ods. 2 – úplnosť inventúrnych súpisov
•	dodržanie § 30 ods. 3 – úplnosť inventarizačných zápisov 
•	preverenie podkladov a výstupov z inventarizácie, kde ČIK vykázali rozdiely medzi účtovným a fyzickým stavom
•	dodržanie § 30 ods. 7 – zúčtovanie inventarizačných rozdielov do účtovného obdobia, v ktorom sa inventarizáciou overil stav majetku, záväzkov a rozdielu majetku a záväzkov  t.j. do roku 2010 
•	úplnosť vykonania inventarizácie v zmysle „príkazu“ – všetky súvahové účty podľa analytického členenia 
Rozsah inventúry bol príkazom primátora stanovený na všetky účty súvahy, v analytickom členení. Kontrola preverila všetky účty súvahy  na základe predložených dokumentov a zistené nedostatky alebo nezrovnalosti uvádza za každý účet súvahy. Pri kontrole inventarizácie rozpočtových organizácií v zriaďovateľskej pôsobnosti mesta – školských zariadení – z dôvodu ich vysokého počtu kontrolu procesu ich inventarizácie previedla náhodným výberom niektorých školských zariadení. 

1.	Nedostatok
Účet 021 -Dlhodobý hmotný majetok – budovy, stavby 
Kontrola pri kontrole inventarizačných zápisov  účtu 021 – stavby, u ktorých bol zistený inventarizačný rozdiel  zistila, že zborníky hospodárenia k  31.12.2010  potvrdzujúce účtovný stav majetku nie sú totožné s údajmi, ktoré sú uvedené v inventarizačných súpisoch. Podľa priloženého zborníka hospodárenia, účtovný stav účtu 021/2 (stavby) za odbor dopravy a komunálnych služieb a odboru majetkového a právneho je nižší ako skutočný stav majetku podľa  priložených zoznamov. Kontrola na základe doložených dokumentov túto skutočnosť môže vyhodnotiť, že ide o prebytok  na majetku v zmysle §30 ods.5 písm. b) zákona č.431/2002 Z.z o účtovníctve a nie o inventarizačný rozdiel. 	
Názov podľa analytického členenia	Skutočný stav €
Zistený inventúrou	Účtovný stav €
Zachytený v účtovníctve	Rozdiel
+/-	
Stavby 021/2-205 215	48 195 442,69	48 120 290,73	+75 151,96	
Stavby 021/2-205 205	18 922 773,02	18 912 926,50	+  9 846,52	
Vysvetlenie zodpovedných osôb: Na základe vyjadrenia pracovníkov z oddelenia majetkového a právneho a pracovníkov učtárne, zborníky hospodárenia, ktoré sa nachádzajú v zložkách inventarizácie nie sú prvotné zborníky hospodárenia, ktoré potvrdzoval stav  pred začatím inventúry, ale tie, ktorých dotlač sa zrealizovala po  zúčtovaní inventarizačných rozdielov. 

2. Nedostatok
V inventarizačnom zápise účtu 021- budovy a stavby za odbor školstva   nie je ČIK uvedená hodnota účtovného stavu inventarizovaného majetku. Prílohu tvorí dokument podpísaný členmi ČIK, v ktorom členovia poukazujú  na skutočnosti nevyužívania konkrétnych stavieb školskými zariadeniami v zriaďovateľskej pôsobnosti mesta Žilina. Toto vyjadrenie ČIK nie je však dôvodom na neuvedenie účtovného stavu daného majetkového účtu podľa zborníka hospodárenia v inventarizačnom zápise.						 
                                                             
3. Nedostatok
Účet 042- Obstaranie dlhodobé hmotného majetku
Pri inventarizačnom zápise účtu 042 za stredisko úsek prednostu a za stredisko dopravy a komunálnych služieb   nie je priložený účtovný stav inventarizovaného majetku - z dôvodu chýbajúceho dokladu, potvrdzujúci účtovný stav majetku – zborník hospodárenia   

Kontrolné zistenie: 
Tým, že neboli k inventarizácii doložené aktuálne účtovné doklady potvrdzujúce účtovný stav majetku ku dňu vykonania riadnej inventarizácie a  v inventarizačnom zápise účtu 021 Budovy a stavby za odbor školstva nebola uvedená hodnota účtovného stavu inventarizovaného majetku  je možné vyhodnotiť, že v procese výkonu inventarizácie nebolo postupované plne v súlade s § 29 ods.1  a § 30 ods.3 písm. b)  zákona č.431/2002 Z. z. o účtovníctve, vo väzbe na § 8 zákona č. 431/2002 Z. z. - vyhodnotenie porovnania medzi skutočným stavom zisteným inventúrou a stavom v účtovníctve. 
							                                                                                                                                                             
4. Nedostatok
Inventúrny súpis účtu 042 (MIU) za odbor finančný  nie je podložený účtovným stavom tohto účtu. Prílohu tvoria len tabuľky od organizácie MIU v členení číslo stavby, názov stavby, faktúry k 31.12.2010, zálohy k 31.12.2010 a suma spolu so slovným popisom. Kontrola upozorňuje na skutočnosť, že pri kontrole inventarizácie k 31.12.2008 a aj k 31.12.2009 tento účet vykazoval vysoké zostatky a viackrát boli formulované opatrenia (aj pri schvaľovacom procese k ZÚ za rok 2009) na odstránenie nedostatkov. Podľa stavu k 31.12.2010 uvedenom v inventarizačnom zápise na danej skutočnosti oproti predchádzajúcim rokom došlo k určitej zmene, ale nie je stále vyriešená otázka stavieb v gescii MIU, na ktoré bola vytvorená opravná položka, z dôvodu chýbajúcich protokolov o odovzdaní stavby na strane mesta.      
účet	názov	Účtovný stav
 k 31.12.2008	Účtovný stav k 31.12.2009	Účtovný stav k 31.12.2010	
042	Obstaranie dlhodobého HM	31 710 091,21	36 195 207,17	29 294 41,22	

5. Nedostatok
Účet 094- Opravná položka k nedokončenému dlhodobému HM
účet	názov	Účtovný stav k 
31.12.2008	Účtovný stav k 31.12.2009	Účtovný stav k 31.12.2010	
094	Opravná položka k nedokončenému dlhodobému HM	0	4 766 674	4 778 308	
Na inventúrnom súpise tohto účtu je nesprávne uvedený jeho názov a to oprávky.  Oprávky vyjadrujú mieru fyzického alebo morálneho opotrebenia majetku a sú kumulovanou sumou ročných odpisov. Správne malo byť uvedené opravná položka k nedokončenému dlhodobému majetku. 										
Vytvorenie opravnej položky v minulom roku k účtu 094  v objeme 4 766 674.-€ síce zabezpečilo otázku precenenia daného majetku a jeho zreálnenie v účtovníctve, ale rok 2010 nepriniesol žiadnu zmenu v otázke jej  prehodnotenia v zmysle § 26 ods. 4 zákona č.431/2002 Z. z. o účtovníctve, pričom oproti roku 2009 došlo k jej navýšeniu o 11 634 €. Inventarizačná komisia   v poznámkach v zmysle § 30 ods. 2 písm. j) neuviedla žiadne skutočnosti ani kroky, ktoré by potvrdili, že takéto zníženie hodnoty predmetného majetku má svoje opodstatnenie aj v roku 2010.

5. Nedostatok
Účet 096- Opravná položka k dlhodobému finančnému majetku
Na základe priložených dokumentov  pracovisko učtárne 16.12.2010 žiadalo odbor právny 
a majetkový  o vyjadrenie k existencii Regionálnej rozvojovej agentúry a.s. s vkladom mesta v sume 33 193,92 €, na ktorý je vytvorená opravná položka. Súčasťou týchto dokumentov je aj vyjadrenie organizácie Bytterm a.s. z roku 2008, na ktorú je tiež vytvorená opravná položka v sume 360 150,04 €. Tieto dokumenty potvrdzujú, že k opravným položkám sú tu vyjadrenia dotknutých pracovísk, pričom inventarizačná  komisia neuviedla a ani nenavrhla ďaľšie kroky na prehodnotenie reálnosti precenenia tohto druhu majetku.                                   

6. Nedostatok 
Účet 311-Odberatelia
Analytický účet 311 2 10 – odberatelia – pohľadávky krátkodobé – MŠK, kontrola preverovala v roku 2010 samostatným poverením č. 27/2010. Predmetom tejto kontroly bolo preverenie postupu pri Návrhu na vysporiadanie záväzkov a pohľadávok MŠK (príspevkovej organizácie) zo strany správcu vychádzajúc zo Zápisnice Škodovej komisie zo dňa 28.05.2010. Kontrolný subjekt vypracoval návrh opatrení na vyriešenie tejto kategórie pohľadávok a záväzkov a to pri využití ustanovení § 364 obchodného zákonníka. Na základe predloženého účtovného stavu na tomto účte je účtovaný zostatok pohľadávok z obdobia rokov 1996-2002.  Zostatok tejto kategórie pohľadávok do konca roku 2010 nebol riešený.  Podľa predloženého vyhodnotenia prijatých opatrení k správe č.27/2010, táto kategória pohľadávok bude opätovne predložená do Škodovej komisie a po jej odporučení na schválenie MZ do 31.5.2011.								

Kontrolné zistenie: 
V priebehu inventarizácie neboli v plnom rozsahu naplnené   postupy  vo väzbe na  § 26 ods. 4 zákona č. 431/2002 Z. z.  a § 30 ods.2 písm. h) zákona č.431/2002 Z. z. v prepojení na  Zásady hospodárenia a nakladania s majetkom mesta.					                                                                                                                                                                                                                                                                                                                                      
                                                                      
7. Nedostatok
Účet 314- Poskytnuté prevádzkové preddavky -  Analytický účet 314 2 703
Inventarizácia analytického účtu  314 2 703 je podložená faktúrou, ktorej dátum splatnosti bol 18.12.2000. t.j. v čase inventarizácie pohľadávka bola po splatnosti 10 rokov.  Na túto kategóriu neriešených pohľadávok  ÚHK poukázal už pri predchádzajúcich kontrolách. Podľa predložených dokumentov, dňa 26.10.2010 na organizáciu bol zaslaný list o nasúhlasenie stavu pohľadávok z dôvodu, že spoločnosť od roku 2002 je bez akéhokoľvek majetku a nevyvíja žiadnu činnosť, nemôžu predmetnú pohľadávku odsúhlasiť. Dňa 31.3.2011 bola predmetná pohľadávka postúpená na OPaM na súdne vymáhanie. Kontrola upozorňuje na skutočnosť, že v tomto prípade  nejde o finančné vysporiadanie pohľadávky, ale o zabezpečenie ukončenia zúčtovacieho okruhu na základe vystavenia riadnej vyúčtovacej faktúry zo strany spoločnosti. Spoločnosť je riadne zapísaná v OR SR  bez akýchkoľvek zmien aj v súčasnom období.  	
	            
Kontrolné zistenie: 
Kontrola upozorňuje na skutočnosť že v tomto prípade nie je predmetom vymožiteľnosť  pohľadávky z finančného hľadiska, ale usporiadanie zúčtovacích vzťahov z dôvodu zabezpečenia účtovných postupov v zmysle zákona č. 431/2002 Z. z. o účtovníctve  a v prepojení na naplnenie § 19 ods. 10 zákona č.523/2004 Z. z., kedy preddavky musia byť finančne zúčtované do konca rozpočtového roka, v ktorom boli poskytnuté.                        

8. Nedostatok
Účet 318- pohľadávky z nedaňových príjmov - Analytický účet 318 2 08-lokalizačný poplatok
Pohľadávky analytického účtu 318 2 08-lokalizačný poplatok, je kategória pohľadávok, na ktorých neriešenie v procese inventarizácie v minulých obdobiach bol EO upozorňovaný nielen kontrolným orgánom, ale aj odborom právnym a majetkových. Až k 31.12.2010 bola na túto pohľadávku na základe odporučenia OPaM vytvorená opravná položka,  čím  došlo k  naplneniu § 26 ods. 4 zákona č.431/2002 Z. z. - nakoľko ide o pohľadávku z 2000. Na tomto účte inventarizačná komisia v procese inventarizácie vykázala inventarizačný  rozdiel (chýbajúca relevantná dokumentácia na právne riešenie tejto pohľadávky) vo výške  26 028,61€. Tento inventarizačný rozdiel bude riešený  roku 2011 v zmysle Zásad o hospodárení a nakladaní s majetkom mesta o to schvaľovacím procesom v zastupiteľstve na odpis tejto pohľadávky.      							         

9.  Nedostatok
Analytický účet 318 2 240 – „podniky v likvidácii“
Ide o pohľadávkový účet na ktorom sa evidujú pohľadávky  tkz .“podnikov v likvidácii“ Metódou náhodného výberu kontrola preverila pohľadávky na analytickom účte 318 2 240 -
Podnik služieb Závodská cesta a zistila, že mnohé podniky ukončili svoju činnosť v roku 1996, 1998, sú „v likvidácii“  - bol na základe Uznesenia KS BB zrušený konkurz a obchodná spoločnosť bola v roku 1996 - 2003 vymazaná z OR. 
Tým že pri inventarizácii  tejto kategórie pohľadávok nedošlo k prevereniu spisových materiálov s relevantnými dokumentmi pre vyhodnotenie objektivizácie pohľadávky, nedošlo   k objektívnemu posúdeniu zmeny ocenenia pri tejto kategórii pohľadávok k  31.12.2010. Na základe vyššie uvedeného, časť pohľadávok a ich odpis môže byť zrealizovaný bez schvaľovacieho procesu MZ.  
Podľa vyjadrenia vedúceho OPaM a EO v priebehu roku 2011 túto kategóriu pohľadávok bude predkladať do MZ na schválenie ich odpísanie z účtovníctva mesta v záujme vysporiadať sa so starými záležitosťami. Kontrola tieto skutočnosti uvádza z titulu reťazenia z roka na rok tohto nedostatku bez výraznejšieho zásahu riešiť daný problém.      
Kontrolné zistenie: 
Nedostatočné naplnenie postupov - porovnanie skutočného stavu s účtovným stavom, došlo k nenaplneniu § 30 ods.2.písm h) vo väzbe na §26 ods. 4  a tým aj § 7, § 8 zákona č.431/202 Z. z.  

10. Nedostatok
Analytický účet 318 2 16 – pohľadávky za komunálny odpad
Nedoplatky na tejto kategórii pohľadávok, ktorých počiatočný stav k 1.1.2010 bol evidovaný vo výške  377 572,14 €  k  31.12.2010  dosiahli úroveň 689 313,72 € t.j. v priebehu roka 2010 vzrástli o 311 741,58 €.              							 
Kontrolné zistenie: 
Tým, že  správca pohľadávky konal len čiastočne – za rok 2009 zasielal výzvy v zmysle zákona č. 511/1992 Zb. o správe daní  len právnickým osobám, pričom výzvy neboli zaslané fyzickým osobám a za rok 2010 výzvy neboli zaslané vôbec a pri zabezpečení zásady účtovnej opatrnosti nekonal nebolo možné konať podľa § 26 s použitím § 24 ods.1 písm. b) zákona č.431/2002 Z. z.  -  vytvorenie opravnej položky - neboli dodržané  vyššie uvedené  ustanovenia zákonov. 
 
11.  Nedostatok
Analytický účet 319 05 – daň  za vjazd do pešej zóny
Analytický účet 319 05 – daň  za vjazd do pešej zóny k 31.12.2010 pri inventarizácii skutočný stav pohľadávok bol vyšší ako účtovný. V inventarizačnom zápise inventarizačná komisia uviedla  návrh na vysporiadanie inventarizačného rozdielu  cit:“ zistenie vzniknutých rozdielov spätnou kontrolou predložených predpisov pohľadávok za rok 2010 a ich eliminácia“. Kontrola poukazuje, že  zo strany inventarizačnej komisie došlo k neprávnemu pochopeniu formulovania návrhu na vysporiadanie zisteného  inventarizačného rozdielu, a to z toho dôvodu, že na základe účtovného dokladu  č. 32120086 tento zistený rozdiel (prebytok) bol zúčtovaný v zmysle § 30 ods.7 zákona č. 431/2002 Z. z. pri dodržaní zúčtovacích postupov      (do výnosov). 
Ak by sa mal  inventarizačný  rozdiel riešiť podľa návrhu čiastkovej inventarizačnej komisie – uvedený v inventarizačnom zápise, t.j. spätnou kontrolou predpisov roku 2010 - zisťovať rozdiely, nedošlo by k dodržaniu správnosti postupu pri inventarizácii a vytvára predpoklad na spochybnenie procesu nasúhlasovania pohľadávok medzi modulom správcu a účtovným stavom, nakoľko správca je zodpovedný za ich správny predpis  a nasúhlasovanie platieb počas celého účtovného obdobia s pracoviskom učtárne. 			             

12.  Nedostatok
Účet č. 391- opravné položky
Pri kontrole tohto účtu bol na jednej strane zistený posun v chápaní a dodržaní procesu inventarizácie pri zabezpečení povinnosti objektivizácie ocenia majetku z dôvodu vytvorenia nových opravných položiek k pohľadávkam, ale na strane druhej, zmena ocenenia majetku sa pri riadnej inventarizácii musí prehodnotiť a preveriť aj jej výška a opodstatnenosť. Na inventarizačných zápisoch nie je uvedená žiadna zmienka o procese riešenia a prehodnotenia opravných položiek k týmto pohľadávkam. Kontrola na danú skutočnosť upozorňuje aj z toho dôvodu, že ide o kategóriu pohľadávok na ktorú upozorňovala pri kontrolách inventarizácie k 31.12.2008 aj  k 31.12.2009 a pri kontrole pohľadávok, napr.: opravná položka k pohľadávkam – poskytnuté pôžičky MSHK a.s. Žilina  v roku 2002, analytický účet 391 2 82127, opravné položky k mylným platbám, analytický účet 391 2 521 23 a pod. 
Kontrolné zistenie: 
Uvedené zistenie kontrola hodnotí ako neúplné zabezpečenie procesu inventarizácie a nedodržanie § 26 ods. 4 zákona  č. 431/2002 Z. z.                                                                                        
												         
13.  Nedostatok
Mesto Žilina v zastúpení správcu bytov
Kontrola pohľadávky druhého zúčtovacieho okruhu  uvádza samostatne, nakoľko podľa Príkazu primátora, za tento okruh majetku pri  inventarizácii  bol zodpovedný správca mestského majetku. Kontrola  v prvej tabuľke uvádza pohľadávkový účet 318 v analytickom členení z inventúrneho súpisu k 31.12.2010 aj s uvedením  počiatočného  stavu nedoplatkov k 1.1.2010.
Názov podľa analytického účtu	PS  k 1.1.2010  €	Stav k 31.12.2010  €	
318-1000 pohľ. služby	1 022 403,46	     1 023 017,38	
318-1001 pohľ.-nájom NP	     44 990,71	          51 154,67	
318-1003 pohľ.POK	     37 571,70	               771,99	
318-1004 pohľ.BAN	       5 882,35	            3 883,69	
318-1022 nájom Byty	   525 524,77	        613 774,25	
318-1210 predané byty zálohy	         828,65	               828,65	
318-1220 splátky za byt	   143 368,97	        103 154,50	
318-1224 nedoplatky RV 2008 smeti	       8 659,86	            7 938,71	
Spolu.	1 789 230,47	     1 804 523,84	

Kontrola upozorňuje na pretrvávajúcu skutočnosť narastajúceho objemu nezaplatených pohľadávok za nebytové priestory a byty v priebehu roku 2010 pri správe tejto kategórie majetku mesta. Ocenenie tohto druhu majetku podľa § 26 s použitím § 24 ods.1 písm. b) zákona o účtovníctve odráža len čiastočne  možné riziká, straty a znehodnotenie majetku (zásada účtovnej opatrnosti). Kontrola poukazuje na to, že výška nedoplatkov  za nájom bytov a k nej vytvorená opravná položka nie je dostatočná.   			             
                                                                                               
Na podporu tohto vyjadrenia prikladáme aj samostatnú tabuľku  opravných položiek k pohľadávkam v členení PS k 1.1.2010 a KZ k 31.12.2010.
 Názov analytického účtu	PS k 1.1.2010  €	KZ k 31.12.2010 €	
391-1001 OP k pohľadávkam                 k 318- 1210	               828,65	                      828,65	
391-1002 OP k pohľadávkam KZ           k 318-1220	            4 436,38	                   3 101,99	
391-1003 OP k pohľ. Byty                      k 318-1022	           28 531,71	                 46 160,85	
391-1004 OP k pohľ. NP                         k 318-1001	           34 593,05	                 32 422,44	
391-1005 OP k Smeti 2008                      k 318-1224	                   0	                   1 587,74	
Spolu	           68 389,79	                 84 101,67	

V tejto tabuľke uvádzame  údaj o účtovnom stave pohľadávok k 31.12.2010 a k nim výšku vytvorenej OP.
Názov podľa analytického členenia	Skutočný stav	Opravné položky	
318-1001 pohľ. nájom NP	  51 154,67	      32 422,44	
318-1002 pohľ.nájom Byty	613 774,25	      46 160,85	
318-1210 predané byty zálohy	       828,65	          828,65	
318-1220 splátky za byt	103 154,50	      3 101,99	
318-1224 nedoplatky RV Smeti 2008	    7 398,71	      1 587,74	
Spolu	776 310,78	     84 101,67	
Na základe zoznamu pohľadávok, na ktoré je vytvorená OP k pohľadávkam a sú súčasťou zložky inventarizácie sa nachádzajú pohľadávky z obdobia rokov 2006 až 2010 (byty) u ktorých je neznáma adresa dlžníka, ide  o ťažko vymožiteľné pohľadávky, dlžník zomrel a uplatnenie pohľadávky v dedičskom konaní je nemožné z dôvodu vzdania sa dedičstva  a pod.                                                                                                                        
V prípade OP k pohľadávkam za nebytové priestory  ide o pohľadávky z obdobia rokov 1998 až 2010. Kontrola upozorňuje na skutočnosť, že je vytvorená opravná položka na pohľadávky z rokov 1998,1995,2001,2003 u ktorých vzniká pochybnosť o jej opodstatnenosti  z dôvodu dátumu ich vzniku, ak nie sú riešené súdnou cestou. Táto skutočnosť v inventarizačnom zápise nie je uvedená. Inventarizačná komisia v prípade týchto pohľadávok neuvádza žiadne nové skutočnosti   a odporúčania na ich riešenie.            									
Kontrolné zistenie: 
Uvedené zistenie kontrola hodnotí ako nedostatočné zabezpečenie procesu inventarizácie na strane správcu a nedostatočná aplikácia  § 26 ods. 4 zákona  vo vzťahu na § 24 ods. 1 písm. b)  a následne § 8 ods. 1 a 4 zákona č.431/2002 Z. z. a §7 ods.1 písm. c) zákona č.138/1991 Z. z. o majetku obcí, nakoľko  organizácia, ktorej bol majetok obce zverený do správy  nedostatočne chránila a nevyužila všetky právne prostriedky na jeho ochranu vrátane včasného uplatňovania svojich práv a oprávnených záujmov pred príslušnými orgánmi. 						                                                        			
14.  Nedostatok
Účet 378- iné pohľadávky -  Analytický účet 378 2 212 – refakturácie
Súčasťou inventarizačného zápisu je v tabuľkovom prevedení priložený zoznam predmetných pohľadávok , ktoré sú z obdobia rokov 1995-2010  a podľa textu v poznámkach sa nachádzajú na právnom oddelení. K týmto pohľadávkam, ktorých účtovný stav k 31.12.2010 bol 39 299,38 € je vytvorená OP vo výške 22 696,54 € t.j. predstavuje 57,78% z celkových pohľadávok, u ktorých vzniká riziko z ich nezaplatenia.  
Informácia z odboru právneho a majetkového o stave riešenia predmetných pohľadávok  k 31.12.2010 mala byť použitá  pri inventarizácii  z dôvodu objektívneho posúdenia opodstatnenosti výšky vytvorenej opravnej položky. 			            
Kontrolné zistenie: 
Kontrola  túto skutočnosť hodnotí ako nezabezpečenie úplnosti postupov pri inventarizácii a to § 30 ods. 2 písm. h) vo vzťahu na § 26 ods.4 zákona č.431/2002 Z. z. a §30 ods.3 písm. c) zákona č.431/2002 Z. z.  a nenaplnení  §7 ods.1)zákona č.431/2002 Z. z. 
	
15. Nedostatok		
Analytický účet 378 2 1219-pohľadávky MsP
Ide o pohľadávky z pokutových blokov, ktoré sú podľa inventúrneho súpisu riešené v trestnom konaní a vymáhané v súdnom konaní a sú vo výške 10 977,23 €. Kontrola upozorňuje na skutočnosť, že na túto kategóriu pohľadávky pri dodržaní zásady účtovej opatrnosti nedošlo k žiadnej zmene v otázke ocenenia tejto kategórie majetku. Inštitút tvorby opravnej položky v niektorých prípadoch neaplikuje ustanovenia zákona č.431/2002 Z. z. a nedodržiava ani postupy Smernice č.3/2009  prednostu Mestského úradu pre tvorbu a účtovanie opravných položiek.                             			                       
Kontrolné zistenie: 
Nedostatočne naplnenie ustanovenia § 30 ods.2  písm. h)  vo vzťahu na § 26 ods. 4 ,čo sa prejavilo v nenaplnení §30 ods.3 písm. c) zákona č.431/2002 Z. z. v  inventarizačnom zápise. 

Kontrola počas výkony kontroly náhodným výberom preverila  proces inventarizácie v RO v zriaďovateľskej pôsobnosti Mesta Žilina (ZŠ) a na základe úrovne poznania  túto oblasť  zaradí do plánu kontrolnej činnosti na II. polrok 2011 

Záver
Kontrola inventarizácie majetku mesta Žilina za rok 2010 potvrdila, že poukázanie na nedostatky pri kontrolách inventarizácie v minulých obdobiach aj s odporučeniami zo strany kontrolného orgánu- ÚHK mesta Žiliny na ich odstránenie  priniesli  svoj efekt. Celý proces inventarizácie v gescii ÚIK, povinné výstupy z procesu inventarizácie majú neporovnateľne vyššiu odbornú aj výpovednú  úroveň ako v predchádzajúcich obdobiach. V roku 2010 došlo na základe odporučení kontrolného orgánu k zabezpečeniu konkrétne formulovaných postupov pri vypracovaní Príkazu na inventarizáciu ako a aj k posunu pri spracovaní Správy o vykonaní a priebehu inventarizácie, čo je aj dôsledkom zlepšenia odborného prístupu pri evidencii a vymáhaní pohľadávok  u väčšiny správcov. 
Tí správcovia, u ktorých pretrvávajú nedostatky, sú aj so zistenými nedostatkami resp. kontrolnými zisteniami uvedení v správe. Túto kategóriou správcov vecne príslušný odbor musí metodicky usmerniť tak, aby pri inventarizácii k 31.12.2011 sa tieto nedostatky už neopakovali, resp.  vyprecizovať Smernicu primátora Mesta Žilina č.3/2009 o inventarizácii  majetku a záväzkov Mesta Žilina s dôrazom a so zameraním sa na uvedené nedostatky  v správe, vrátane reálneho prevedenia inventarizácie podsúvahových účtov mesta.  
Práca s opravnými položkami a hlavne pochopenie ich významu vo vzťahu k zákonu o účtovníctve, vytvára predpokladal že účtovníctvo mesta je pravdivé a objektívne. Kontrola však dáva do pozornosti druhú stranu tejto reality a to, že pri inventarizácii sa s opravnými položkami pracovalo nedostatočne . Nakoľko výška opravných položiek podľa druhu majetku je dosť vysoká, je nevyhnutné sa jej opodstatnenosťou zaoberať cez jednotlivých správcov už v priebehu účtovného obdobia nakoľko v čase inventarizácie  nie je na to časový priestor
V kontexte predmetu kontroly, kontrola zistené nedostatky a kontrolné zistenia  za MsÚ zosumarizovala do 4 kontrolných zistení.

Zhrnutie kontrolných zistení
Kontrola proces inventarizácie majetku mesta ako je vyššie uvedené preverovala podľa jednotlivých účtov, zistené nedostatky aj kontrolné zistenia uvádzala za každý účet samostatne, avšak z dôvodu opakujúcich sa nedostatkov pri jednotlivých účtoch a z dôvodu, že predmet kontroly  bol u  všetkých účtoch aktív a pasív totožný  a ide o opakujúce sa nedostatky  nenaplnenia ustanovení zákona č.431/2002 Z. z.  ich kontrola  zhrnula do štyroch  kontrolných zistení: 
1.)	Na základe pomenovaných  nedostatkov pri jednotlivých účtoch majetku, záväzkov a rozdielu majetku a záväzkov mesta Žilina neboli v procese inventarizácie k 31. 12. 2010 v plnom rozsahu  aplikované postupy v zmysle § 29 a  § 30 vo vzťahu na naplnenie ustanovenia § 26 ods. 3 a ods. 4 a § 8 a § 7 zákona č. 431/2002 Z. z. o účtovníctve - preukázateľnosť, správnosť, úplnosť a zrozumiteľnosť. 

2.)	Nedostatky zistené pri inventarizácii majetku Mesta Žilina v správe Bytterm a.s. (II. zúčtovací okruhu ) kontrola hodnotí ako nedostatočné zabezpečenie procesu inventarizácie na strane správcu a nedostatočná aplikácia  § 26 ods. 4 zákona  vo vzťahu na § 24 ods. 1 písm. b)  a následne § 8 ods. 1 a 4 zákona č. 431/2002 Z. z. a § 7 ods. 1 písm. c) zákona č. 138/1991 Z. z. o majetku obcí, nakoľko  organizácia, ktorej bol majetok obce zverený do správy  nedostatočne chránila majetok obce a nevyužila všetky právne prostriedky na jeho ochranu vrátane včasného uplatňovania svojich práv a oprávnených záujmov pred príslušnými orgánmi. 

3.)	V prípade účtu 314 poskytnuté prevádzkové preddavky - nie je predmetom vymožiteľnosť pohľadávky z finančného hľadiska ale upozornenie na nenaplnenie § 19 ods. 10 zákona č.523/2004 Z. z., kedy preddavky musia byť finančne zúčtované do konca rozpočtového roka, v ktorom boli poskytnuté, čo podľa vykázanej evidencie nebolo naplnené.                        

4.)	Tým, že došlo k pochybeniu správcu dane - pohľadávok (konkrétne poplatky za komunálny odpad) správca konal len čiastočne – za rok 2009 zasielal výzvy v zmysle zákona č. 511/1992 Zb. o správe daní  len právnickým osobám, pričom výzvy neboli zaslané fyzickým osobám a za rok 2010 výzvy neboli zaslané vôbec a preto nebolo možné konať pre zabezpečenie zásady účtovnej opatrnosti vyplývajúcej z § 26 s využitím § 24 ods.1 písm. b) zákona č.431/2002 Z. z.  -  vytvorenie opravnej položky.

Správa bola prerokovaná so zodpovednými zástupami kontrolovaného subjektu dňa 17. 06. 2011, pričom v Zápisnici č. 06/2011 z prerokovania Správy č. 06/2011 boli stanovené termíny na určenie návrhu opatrení a na samotné plnenie opatrení,  ako aj určenie zodpovedných osôb.  

Poverenie č. 07/2011 -  Správa č. 07/2011
Vykonanie kontroly finančnej kontroly, kontroly hospodárenia s finančnými prostriedkami a zostavenia účtovnej závierky v rozpočtových organizáciách v zriaďovateľskej pôsobnosti mesta
Kontrolované obdobie:  rok 2010
Kontrolovaný subjekt: Centrum voľného času Spektrum, Hurbanova 28,  010 01  Žilina
Zhrnutie kontrolných zistení
Následná finančná kontrola v Centre voľného času Spektrum, Hurbanova 28, Žilina, bola zameraná na preskúmanie splnenia podmienok poskytovania verejných prostriedkov podľa platných VZPP, hospodárne čerpanie verejných prostriedkov pridelených rozpisom rozpočtu na rok 2010 a na posúdenie dodržovania zásady hospodárnosti, efektívnosti a účinnosti čerpania verejných prostriedkov. NFK bola vykonaná v dňoch od 01.03.2010 do 15.04.2010, keď na základe výsledku kontrolovaných skutočností bolo klasifikovaných celkom 13 kontrolných zistení, pri ktorých neboli postupy v súlade so všeobecne záväznými právnymi a internými predpismi pri ich porovnaní so skutočnosťou v kontrolovanom subjekte. 

K bodu A.3 Interné smernice a vnútorné predpisy platné v CVČ
1.	Tým, že CVČ, v kontrolovanom období roku 2010, nemalo aktualizované základné dokumenty zariadenia (z titulu odvolávok na už zrušené a neplatné právne predpisy), ktoré sú v zmysle zákona súčasťou ďalšej dokumentácie školy alebo školského zariadenia a sú súčasťou registratúry podľa osobitného predpisu (§ 2 ods. 14 zákona NR SR č. 395/2002 Z. z. o archívoch a registratúrach a o doplnení niektorých zákonov), došlo k porušeniu § 11 ods. 9 a 10 písm. e) a f) a ods. 12 zákona NR SR č. 245/2008 Z. z. o výchove a vzdelávaní a o zmene a doplnení niektorých zákonov (školský zákon). 

K bodu D.1 Kontrola čerpania bežných výdavkov                                                          
1.	Tým, že ekonómka CVČ zaúčtovala predmetnú hospodársku operáciu a zároveň vykonala aj PFK a tým, že organizácia nevykonala PFK pred vstupom do záväzku, teda pri vyššie uvedených vystavených objednávkach, došlo k porušeniu § 8 písm. c), § 6 ods. 1 a § 9 ods. 1 a 4 zákona NR SR č. 502/2001 Z. z. o finančnej kontrole a vnútornom audite a o zmene a doplnení niektorých zákonov a organizácia zároveň porušila aj vlastné vnútorné predpisy, konkrétne Vnútorný predpis č. 3/2010 o finančnom riadení a finančnej kontrole (čl. 2 bod 8, čl. 4 bod 2), Smernicu č. 2/2010 pre vykonávanie predbežnej a priebežnej finančnej kontroly a Smernicu č. 3/2010 o finančnej kontrole (§ 3 ods. 1 a 4). 
2.	Tým, že organizácia nezaúčtovala účtovné prípady v obdobiach, s ktorými časovo a vecne súviseli a tým, že pri vyššie uvedených DF absentoval podpisový záznam osoby zodpovednej za zaúčtovanie fakturovanej hospodárskej operácie, došlo zo strany kontrolovaného subjektu k porušeniu § 3 ods. 1, § 8 ods. 1 a 2 a § 10 ods. 1 písm. f) zákona NR SR č. 431/2002 Z. z. o účtovníctve. Organizácia zároveň porušila aj vlastný vnútorný predpis č. 2/2010 pre obeh účtovných dokladov (čl. 1).
3.	Tým, že pri uvedených DF chýbala úplná účtovná dokumentácia – objednávky a jej všetky náležitosti, došlo k nedostatočnému plneniu § 8 ods. 1 a § 10 ods. 1 zákona NR SR č. 431/2002 Z. z. o účtovníctve, čím organizácia neviedla účtovníctvo správne, úplne, preukázateľne, zrozumiteľne a spôsobom zaručujúcim trvalosť účtovných záznamov. Zároveň organizácia porušila aj vlastný vnútorný predpis č. 2/2010 – Vnútorný predpis pre obeh účtovných dokladov, konkrétne čl. 2 - bod 1 a 2 a čl. 4 – bod 6 tohto predpisu. 
4.	Tým, že vyššie uvedené DF boli uhradené až po lehote splatnosti, došlo k nedodržaniu § 559 Občianskeho zákonníka č. 40/1964 Zb.. 

K bodu D.2 Kontrola čerpania prostriedkov účelovo poskytnutých od zriaďovateľa
1.	Tým, že vystavenú objednávku nepotvrdil svojím podpisom vedúci orgánu verejnej správy, ale zamestnanec zodpovedajúci za vedenie účtovníctva, štatutárny zástupca kontrolovaného subjektu nezabezpečil vzájomnú nezlučiteľnosť a oddelenie rozhodovacích právomocí vedúceho zamestnanca od právomocí zamestnancov zodpovedných za realizáciu finančnej operácie a od právomocí zamestnancov zodpovedných za vedenie účtovníctva a tým, že kontrolovaný subjekt nezabezpečil overenie pripravovanej finančnej operácie PFK a napriek uvedenej skutočnosti došlo zo strany kontrolovaného subjektu k vstupu do záväzku a k zrealizovaniu predmetnej finančnej operácie, došlo k porušeniu § 8 písm. c), § 6 ods. 1 a § 9 ods. 1, 3 a 4 zákona NR SR č. 502/2001 Z. z. o finančnej kontrole a vnútornom audite a o zmene a doplnení niektorých zákonov. Organizácia zároveň porušila aj vlastnú vnútornú smernicu č. 2/2010 – Vnútorný predpis pre obeh účtovných dokladov, konkrétne (čl. 2, ods. 1).

K bodu E.1 Pokladňa a pokladničné doklady
1.	Tým, že kontrolovaný subjekt nezabezpečil:
-	doloženie účtovných prípadov účtovnými dokladmi v plnom rozsahu, keďže tieto sa stali súčasťou iných evidencií organizácie z titulu preukázania vzniku iných účtovných prípadov, 
-	preukázateľnosť účtovníctva, 
-	trvalosť účtovných záznamov po celú dobu spracovania a úschovy, 
-	tým, že zo strany kontrolovaného subjektu došlo k uvádzaniu nesprávnych údajov (dátumov) v účtovných knihách, ktoré nekorešpondovali s údajmi uvedenými na účtovných dokladoch,
-	tým, že vyššie uvedené pokladničné doklady boli vystavené na inú sumu, ako zneli doklady potvrdzujúce danú pokladničnú operáciu, 
-	tým, že účtovné zápisy neboli zaznamenané v účtovnom období priebežne,
-	tým, že pri vyššie uvedených pokladničných dokladoch absentoval účel, resp. obsah účtovného prípadu, podpisy osôb zodpovedných za daný účtovný prípad, príp. za jeho zaúčtovanie a označenie účtov, na ktorých sa účtovný prípad zaúčtuje, 
došlo k porušeniu § 6 ods. 1 a 2, § 8 ods. 1, 2, 4 a 6, § 11 ods. 2, § 32 ods. 1 a § 10 ods. 1 písm. b), f) a g) a ods. 2 zákona NR SR č. 431/2002 Z. z. o účtovníctve. Zároveň došlo zo strany CVČ k porušeniu vlastných vnútorných predpisov, konkrétne Vnútorného predpisu č. 4/2010 – pokladnica, vedenie pokladničnej agendy (bod 2 písm. b), f) a h), bod 4) a Vnútorného predpisu č. 2/2010 pre obeh účtovných dokladov (čl. 7, ods. 2 a 4). 
2.	Tým, že pri vyššie uvedených pokladničných dokladoch nebola vykonaná PFK, resp. nebola vykonaná správne, tým, že oprávnené osoby nepotvrdili uvedením dátumu vykonania PFK a podpisom zodpovedných osôb jej vykonanie a tým, že ekonómka CVČ zaúčtovala pokladničnú operáciu, ale zároveň vykonala aj PFK, došlo k porušeniu § 6 ods. 1, § 8 písm. c) a § 9 ods. 1, 3 a 4 zákona NR SR č. 502/2001 Z. z. o finančnej kontrole a vnútornom audite a o zmene a doplnení niektorých zákonov.

K bodu E.3 Cestovné náhrady
1.	Tým, že pri vyššie uvedených CP chýbalo ich samostatné číslovanie, uvedenie telefónneho, osobného čísla pracovníka, príp. pracovného času, nebola priložená správa z pracovnej cesty, nebol presne vyznačený začiatok a koniec pracovnej cesty, tým, že k vyššie uvedeným CP nebola pripojená Zmluva o poskytnutí cestovných náhrad, príp. tlačivo o Vyúčtovaní cestovných náhrad a tieto neboli úplne vyplnené, došlo k porušeniu vlastných vnútorných predpisov organizácie, konkrétne Vnútorného predpisu č. 2/2010 pre obeh účtovných dokladov (čl. 6, bod 3 a 5), Vnútorného predpisu č. 4/2010 – pokladnica, vedenie pokladničnej agendy (bod 7), Smerníc o cestovných náhradách (§ 4 ods. 1). 
2.	Tým, že pri vyššie uvedených CP chýbali podpisy osôb zodpovedných za daný účtovný prípad, príp. za jeho zaúčtovanie, chýbali dátumy vyúčtovania a schválenia pracovných ciest a neboli označené účty, na ktorých sa daný účtovný prípad zaúčtuje a tým, že vyúčtovanie pracovnej cesty bolo uskutočnené skôr samotná pracovná cesta, došlo k porušeniu § 8 ods. 1 a § 10 ods. 1 písm. d), e), f) a g) zákona NR SR č. 431/2002 Z. z. o účtovníctve. 
3.	Kontrolovaný subjekt vzhľadom na zistené nedostatky v oblasti PFK nezabezpečil princíp efektívnosti, hospodárnosti, účelnosti, účinnosti nakladania s finančnými prostriedkami, nebol v plnom rozsahu zabezpečený účinný systém vnútornej kontroly a tým došlo k nedodržaniu § 6 ods. 1 a § 9 ods. 1 a 4 zákona NR SR č. 502/2001 Z. z. o finančnej kontrole a vnútornom audite a o zmene a doplnení niektorých zákonov. 

K bodu F. Zmluvné vzťahy
1.	Tým, že kontrolovaný subjekt nezabezpečil vykonanie PFK pred vstupom do záväzkov, teda pri žiadnej z uvedených uzatvorených zmlúv, došlo k porušeniu § 6 ods. 1 a § 9 ods. 1 a 4 zákona NR SR č. 502/2001 Z. z. o finančnej kontrole a vnútornom audite a o zmene a doplnení niektorých zákonov.

K bodu G.  Hospodárenie v oblasti auto – prevádzky
1.	Tým, že kontrolovaný subjekt nezabezpečil, aby doklady týkajúce sa auto – prevádzky obsahovali všetky náležitosti v zmysle predtlačeného obsahu použitého tlačiva, vrátane podpisových záznamov osôb zodpovedných za danú oblasť a tým, že evidencia, z titulu nesúladu údajov medzi Žiadankou o prepravu a Záznamom o prevádzke motorového vozidla, príp. vyúčtovaním spotreby PHL na konci daného mesiaca, je nepresná (uvádzané sú nepresné údaje, konečný a počiatočný zostatok nenadväzuje, evidencia pôsobí zmätočne), došlo k nedostatočnému plneniu § 8 ods. 1 a 2 a § 10 ods. 1 písm. f) zákona NR SR č. 431/2002 Z. z. o účtovníctve. 

Správa bola prerokovaná so štatutárnym zástupcom kontrolovaného subjektu a zodpovedným ekonomickým pracovníkom kontrolovaného subjektu dňa 20. 04. 2011, pričom v Zápisnici č. 07/2011 z prerokovania Správy č. 07/2011 boli stanovené termíny na určenie návrhu opatrení a na samotné plnenie opatrení,  ako aj určenie a vyvodenie zodpovednosti za uvedené nedostatky voči zodpovedným osobám.  Kontrolovaný subjekt dňa 30. 05. 2011 (v termíne) doručil na ÚHK vypracované Opatrenia na odstránenie nedostatkov zistených vykonanou NFK. 

Poverenie č. 08/2011 – Správa č. 08/2011
Kontrola preverenia prípadu podľa obsahu sťažnosti zo strany Advokátskej kancelárie JUDr. Chlapíka s.r.o. Žilina – Kontroly vykonávané z podnetu o ktorých sa hlavná kontrolórka pri výkone svojej činnosti dozvedela – na požiadanie primátora mesta.
Kontrola bola vykonaná v súlade s Plánom kontrolnej činnosti hlavnej kontrolórky Mesta Žilina na I. polrok 2011 schválený Uznesením č.17/2011 na 2. zasadnutí MZ konanom dňa 24.01.2011  v zmysle zákona NR SR č.502/2001 Z. z. o finančnej kontrole a vnútornom audite a o zmene a doplnení niektorých zákonov, v súlade s príslušnými ustanoveniami zákona č.369/1990 Zb. o obecnom zriadení v znení neskorších predpisov a vydaným poverením č.08/2011  na vykonanie kontroly hlavnou kontrolórkou mesta Žilina zo dňa 02. 03. 2011. 
Kontrola bola vykonaná v súlade s bodom 4. Ostatné kontroly Plánu kontrolnej činnosti hlavnej kontrolórka na I. polrok 2011 – 4.3. Kontroly vykonávané z podnetu na základe poznatkov, o ktorých sa hlavná kontrolórka dozvedela pri výkone kontroly. Podnetom bola sťažnosť občana, ktorú  primátor mesta Ing. Igor Choma zadal preveriť  a vykonať dôslednú kontrolu  prípadu. 
Kontrolovaný subjekt:
Mestský úrad v Žiline – jeho organizačné útvary súčinné pri správe bytového fondu 
Bytterm a.s. – správca bytového fondu mesta Žilina na základe mandátnej zmluvy
Predmet následnej finančnej kontroly:
Kontrola preverenia prípadu podľa obsahu sťažnosti zo strany Advokátskej kancelárie JUDr. Chlapík s r.o., Žilina, došlej na MsÚ v Žiline dňa 02.03.2011pod číslom C-9601- Príloha č. A
Kontrolované obdobie:  Obdobie súvisiace s predmetom kontroly v zmysle sťažnosti

Všeobecne záväzné právne predpisy a interné normy, ktoré tvoria základ pre postup pri výkone kontroly:
•	Zákon č. 182/1993 Z. z. o vlastníctve bytov a nebytových priestorov
•	VZN č.10/1993 o správe, údržbe, vlastníctve, užívaní a o dopredaji obecných bytov, nebytových priestorov v bytovom dome a vytváraní bytových spoločenstiev v znení
VZN č.4/1994., VZN č.1/1995., VZN č.7/1995 .,VZN č.9/1996.,  VZN č.2/1997.,  VZN č.5/1998., VZN č.1/1999, ktorými niektoré  časti pôvodného VZN boli upravované a menené
•	Zásady hospodárenia a nakladania s majetkom mesta Žilina,
•	VZN č. 21/2009 upravujúce zásady hospodárenia a nakladania s majetkom mesta 
•	Zákon č. 502/2001 Z. z. o finančnej kontrole a vnútornom audite

A.	1. Všeobecné popis situácie
Podnetom bola sťažnosť JUDr. Chlapíka z Advokátskej kancelárie JUDr. Chlapíka s r.o. vo veci prístupu k informáciám, ktorá na MsÚ bola prijatá dňa 02.03.2011 pod číslom C-9601 a následne zaevidovaná v centrálnej evidencii sťažností v zmysle zákona č.9/2010 Z. z. o sťažnostiach. Ako právny zástupca vlastníkov bytov na ul. V. Spanyola č.2127/10 poukazuje na to, že mu nebol umožnený riadny prístup k informáciám súvisiacich s predajom nájomného bytu na ul. V. Spanyola č.2127/10/1 s poukázaním na nedostatky procesných postupov Mesta Žilina pri prevode tohto majetku.
Kontrola pri preverovaní tohto prípadu vychádzala z predložených písomností a dokumentov, ktoré boli predložené a konzultované s pracovníkmi  Odboru sociálneho a bytového MsÚ a z dokumentácie, ktorá jej bola predložená na základe osobného vyžiadania v zmysle §13 ods.1 písm.b) zákona č.502/2001  Z. z. o finančnej kontrole a vnútornom audite u správcu bytov mesta Bytterm a.s.Žilina,  ktorý na základe mandátnej zmluvy spravuje majetok mesta a zabezpečuje všetky administratívne kroky pri prevode nájomných bytov. S pracovníkom Bytterm a.s., ktorý túto agendu má v gescii,  boli kroky zmluvného prevodu majetku  odkonzultované a ním boli predložené všetky dokumenty pre vykonanie kontroly.

Kontrola na základe predložených písomností a dokumentov v slede časových súvislosti urobila rekapituláciu nájomného vzťahu, priebehy trvalého pobytu, zámeny bytov, prevodu vlastníctva  nájomného bytu na ul. Spanyola č.2127/10 a preverila či všetky vyššie uvedené skutočnosti a ich riešenie zo strany zodpovedných osôb boli prevedené v súlade s platnými právnymi predpismi, prípadne  či riešenia ktoré boli urobené nepreukazujú nedostatky zákonného charakter. 

B.	1. Genéza  vývoja nájomného vzťahu a súvisiacich záležitostí a postup 
     uplatňovaný z  Odboru sociálneho a bytového MsÚ vzhľadom na platnú  
     legislatívu
1.	Dňa 15.11.1982 - Rozhodnutie o pridelení podnikového bytu ČSD Železničná stanica Žilina  na Bratislavskej č. 517/46 na 1. poschodí (byt pozostával z kuchyne, 3 izby s príslušenstvom) Mestský národný výbor – odbor bytový s pridelím nájomného bytu v zmylse§25 ods. 1 zákona č. 41/1964 Zb     					 
2.	Od 1.1.1983 - Zápis o dohode a odovzdaní a prevzatí bytu medzi Okresným bytovým podnikom a nájomníkom na Bratislavskej č.517/46 na prvom poschodí    	 
3.	Trvalý pobyt  na ul. Bratislavská č. 517/46 od 18.3.1983 -  9.3.2009           
4.	Trvalý pobyt nájomníkov č.1 mimo mesta Žilina od 9.3.2009-18.11.2009
V čase trvalého pobytu mimo mesta Žilina nájomníci si riadne plnili povinnosti platného nájomného vzťahu na dobu neurčitú.  Platné VZN č.10/1993 v znení neskorších úprav VZN neupravuje a ani nerieši spôsoby na zrušenie platného nájomného vzťahu z dôvodu zmeny trvalého pobytu, ak si nájomník plní zmluvné nájomné povinnosti a sám sa nerozhodne tento vzťah ukončiť.  – Výzva na zmenu VZN
5.	Dňa 21.07.2009 – doručená Žiadosť o výmenu bytu  -  výmena bytu medzi nájomníkmi 1 bytom Bratislavská č.517/46  -  za jednoizbový byt na V. Spanyola 2127/10, ktorého nájomníkom bola nájomník 2                                 			
6.	Dňa 17. 08. 2009 Mesto Žilina písomne oznamuje nesúhlas primátora s výmenou vzhľadom na skutočnosť, že v čase podania žiadosti boli nájomníci č. 1 vlastníkmi RD č. 202/17  mimo mesta Žilina – s odôvodnením, neplnia podmienky  na pridelenie nájomného bytu podľa čl. 4 písm. g) VZN č.11/2007	 			  
Pri vyjadrení nesúhlasu  so strany mesta Žilina so zámenou bytov boli použité  postupy, v zmysle VZN č.11/2007 na nájomné byty, na ktorých výstavbu boli použité prostriedky Štátneho fondu rozvoja bývania a Ministerstva výstavby a regionálneho rozvoja, pričom nájomné byty, u ktorých mala byť realizovaná zámena, do tejto kategórii nepatria. Je potrebné uviesť, že postup v zmysle VZN č. 11/2007 bol použitý vzhľadom na skutočnosť, že VZN č. 10/1993 neobsahuje ustanovenie, v zmysle ktorého by bolo možné zabezpečiť ochranu práv mesta v prípade ako bolo potrebné riešiť. – Výzva na zmenu VZN. 
7.	Dňa 28. 08. 2009 nájomník č. 1 písomne oznamuje vzdanie sa užívacích práv k bytu na Bratislavskej  č.517/469 v prospech  nájomníka č. 2  bytom Vojtecha Spanyola 2127/1
8.	Listom zo dňa 25.09.2009 z Odboru sociálneho a bytového MsÚ bola zaslaná nájomníkovi č. 1 zamietavá odpoveď k žiadosti o prevod nájomných práv s odôvodnením, že si z bytu na Bratislavskej odhlásili  trvalý pobyt, ktorý majú  nahlásený na nehnuteľnosti RD mimo mesta Žilina. Taktiež boli vyzvaní, že v určenej lehote majú vrátiť byt správcovi resp. v rovnakom termíne si majú vysporiadať vlastníctvo k nehnuteľnosti mimo mesta Žilina.   						
9.	Dňa 30.10.2009 bola doručená žiadosť nájomníka č. 1 o udelenie trvalého pobytu na Bratislavskej č. 517/46  na základe užívacieho a nájomného práva k bytu č. 1  s odôvodnením, že povinnosti spojené s jeho užívaním si plnia svedomite, nájom platia načas a o byt sa riadne starajú. Taktiež odôvodňujú zmeny trvalého pobytu z rodinných dôvodov, ktorý prechodne viedli na adrese mimo mesta Žilina s tým, že ich vyriešili.                           							
10.	Dňa 10.11.2009  odbor sociálny a bytový listom  zaslal oznámenie, že trvalý pobyt bude obnovený po predložení príslušných dokladov  zo správy katastra. Následne do správy katastra bol predložený Návrh na zápis vkladu darovacej zmluvy na rodinnom dome mimo mesta Žilina.	
11.	Trvalý pobyt na nájomníkov č. 1 bol obnovený od 18.11.2009 - 22.12.2009 na Bratislavská č. 517/46. Tým, že sa nájomníci č. 1 preukázali vysporiadaním vlastníctva k nehnuteľnosti mimo mesta Žilina, bol im obnovený trvalý pobyt na Bratislavskej vzhľadom na skutočnosť, že  ich nájomný vzťah trval (doba neurčitá)  – bol platný. Na základe stanoviska správcu neboli zaznamenané porušovania podmienok vyplývajúcich z nájomnej zmluvy, povinnosti si plnili riadne a včas. Ukončenie nájomného vzťahu zo strany vlastníka nemalo oporu v zákone a ani v VZN č. 10/1993 v znení neskorších noviel a sám dobrovoľne neukončil nájomný vzťah.
12.	Dňa 20.11.2009 - Žiadosť o schválenie dohody o výmene bytov medzi nájomníkom č. 1 Bratislavská č. 517/46 a nájomníkom č. 2 V.Spanyola 10 – žiadosť o výmenu povolená
13.	Dňa 11.12.2009 Súhlas Mesta Žiliny s výmenou bytov  podpísaná primátorom mesta.
											
14.	Dňa  22.12.2009 s účinnosťou od 01.01.2010 podpísaná Nájomná zmluva medzi Mestom Žilina v zastúpení Bytterm a.s. a nájomníkom č. 1 na byt na ul.V. Spanyola
15.	Trvalý pobyt na ul V.Spanyola od 22 12.2009 – 22.4.2010  z evidencie obyvateľstva  
16.	Dňa 01.02.2010 podpísaná Zmluva č.2127/10/001/2010 o prevode vlastníctva bytu medzi nájomníkom č. 1 ako kupujúcimi a Mestom Žilina ako predávajúcim za zostatkovú cenu bytu 709,71 € (cena bytu 127,36  € a cena pozemku 582,35 €) v zmluve sa kupujúci zaviazal,  že počas 10 rokov byt  neprevedie na iného okrem manželky, detí a vnukov pod sankciou vo výške zľavy 155,65 €.    	 			

Z vyššie uvedeného prehľadu je zrejmé, že  došlo ku skutočnostiam, ktoré v čase konania bolo potrebné riešiť, pričom však platné právne predpisy, či už zákon č. 182/1993 o vlastníctve bytov a nebytových priestorov ako aj VZN č. 10/1993 nie dostatočne riešia situácie uvedené vyššie. 
V celom procese zlomovým bodom bolo opätovné obnovenie trvalého pobytu pre nájomníka č. 1., pričom však v čase riešenia problému boli použité primeraným spôsobom nástroje, ktoré smerovali k ochrane záujmov mesta, avšak vzhľadom na nie dostatočne vyprecizované postupy vo VZN, na platný právny stav a vzhľadom na skutočnosť, že si nájomník plnil svoje povinnosti vyplývajúce z platného nájomného vzťahu, bolo by veľmi problematické bez jeho súhlasu tento byt uvoľniť, z čoho vyplýva, že v tomto postupe nie je možné vytknúť porušenie platných právnych predpisov zo strany OSB. 
Podľa vyjadrenia JUDr. Beszedesovej - bývalej vedúcej OSB pracovníci Odboru sociálneho a bytového MsÚ sa v slede časových udalostí zameriavali na vyriešenie bytového problému nájomníkov č. 2 a  rodina nájomníka č. 1 bola prostriedok  a schodné riešenie na získanie väčšieho bytu pre mnohopočetnú rodinu. Nakoľko išlo o citlivú otázku riešenia znevýhodnenej sociálnej skupiny obyvateľstva, pracovníci využili všetky dostupné možnosti, legislatívne rámce a niekedy aj prísnejšie podmienky na posudzovanie danej veci, ako bolo platné VZN č. 10/1993 v znení neskorších zmien k danej kategórii nájomných bytov, až bolo pristúpené k riešeniu, ktoré je uvedené vyššie. Je možné uviesť, že nájomník č. 1 a ich žiadosť o zámenu bytov bola pre OSB sekundárnou záležitosťou a bola nástrojom na  vyriešenie primárneho problému a to pretrvávajúcej požiadavky nájomníka č. 2 a z toho črtajúce sa problémy - výmena nájomného bytu z ulice V. Spanyla  na ulicu Bratislavská č.517/46 a získanie tak väčšieho nájomného bytu, o čo sa snažili aj v predchádzajúcom období (1985). Pracovníci Odboru sociálneho a bytového MsÚ s členmi bytovej komisie hľadali v danom čase najprijateľnejší spôsob a formu ako vyriešiť bytový problém  sociálne slabšej skupiny - viacčlennej rodiny so zdravotne postihnutým členom rodiny v dobrej viere, netušiac  o zámeroch nájomníka č. 1.  

Záver  I. :
Pri konaní Odboru bytového a sociálneho MsÚ  nie je možné poukázať na konanie v rozpore s platnými právnymi predpismi. Je však potrebné uviesť, že VZN č. 10/1993 v znení neskorších zmien aj vzhľadom na jeho dlhoročnú platnosť, vývoj skutočností od roku 1993 do dnešných dní, zmena spoločenskej klímy v oblasti nájomných bytov  nevystihuje dostatočne jasne a nespochybniteľne postupy pri riešení problematiky vlastníctva bytov a nebytových priestorov vo vlastníctve mesta Žilina a úpravou tohto VZN je možné elegantným a výrazným spôsobom dospieť k úprave podmienok v tejto oblasti na území mesta Žilina s cieľom zabezpečiť výraznú ochranu práv a právom chránených záujmov mesta Žilina. 
Je potrebné uviesť, že už v čase zahájenia tohto preverenia, bola vydaná úloha cez poradu vedenia – 2/2009 Preveriť platné VZN 10/1993 a zabezpečiť jeho novelizáciu v zmysle súčasne platných legislatívnych predpisov, z čoho ho je zrejmé, že mnohé slabé miesta tohto VZN  už bolo identifikované a je potrebné aby  táto úloha bola  čo najskôr  naplnená. 

C.	Preverenie dodržiavania  postupov zo strany  Bytterm a.s.  pri príprave a zabezpečení   Zmlúv  o prevode vlastníctva bytu 
Zmluvy o prevode vlastníctva bytov v meste Žilina zabezpečuje v zmysle mandátnej zmluvy ako aj v zmysle VZN č. 10/1993  článok X. ods. 5 správca mestského bytového fondu -   Bytterm a.s. Žilina – preto sa kontrolná skupina zamerala na posúdenie veci na strane správcu. 
D.1 Preverenie naplnenia základných podmienok k  prevodu vlastníckeho práva
1.	V zmysle platného VZN č.10/1993  sa prevod vlastníckeho práva k bytu  vykonáva podľa  § 6  ods.1 -  na  základe písomnej žiadosti: splnené
Žiadosť nájomníka č. 1 a nájomníka č. 2 bola písomne predložená dňa 14.01.2010 správcovi.         				 					
2.	Náležitosti žiadosti v zmysle § 6 ods. 2 VZN č. 10/1993:  splnené
Súčasťou žiadosti  je kópia Súhlas so schválením dohody o výmene bytu  zo dňa 11.12.2009, kópia Nájomnej zmluvy  zo dňa 22.12.2009, čestné vyhlásenia nájomníka č. 1, že nevlastnia a ani neužívajú iný byt, dom ani rozostavený dom na území ČR s overenými podpismi.					       			
3.	Preverenie podmienok nadobudnutia vlastníctva k bytom a nebytovým priestorom v zmysle § 5 VZN č. 10/1993 zo strany správcu  nie je dokladované.
VZN č. 10/1993 § 5 ods. 2 písm. g) : „Prevod vlastníckeho práva k voľnému obecnému bytu sa môže vykonať iba na občana, ktorý na území mesta má trvalé bydlisko viac ako dva roky.“ Preskúmanie tejto podmienky v celom procese nie je zdokumentované.
Kontrola poukazuje na skutočnosť, že z vyššie uvedeného ustanovenia nie je zrejmé, či je potrebné preukázať trvalý pobyt za viac ako dva roky nepretržite, alebo je možné akceptovať pre splnenie tejto podmienky aj trvalý  pobyt,  ktorý bol prerušený tak ako to bolo  v prípade nájomcu č. 1. 
Nie je možné poukázať na rozpor pre nie dostatočne jasne formulované ustanovenie VZN č. 10/1993. – Výzva na zmenu VZN

D.2. Náležitosti Zmluvy o prevode vlastníctva bytu
1.	Zmluva č.2127/10/001/2010 medzi Mestom Žilina ako predávajúcim a nájomníkom č. 1 ako kupujúcim: obsahuje všetky náležitosti v zmysle § 5 zákona č. 182/1993 Z. z. o vlastníctve bytov a nebytových priestorov					 
2.	Zmluvne dohodnuté platobné podmienky v čl.VIII ods.1 a 2) : splnené 
Dohodnutá cena 709,71 € bola uhradená v hotovosti dňa 1.2.2010  PPD č.103301612/2010     								
3.	Vyhlásenia správcu zo dňa 03. 03. 2010, že nájomca bytu na ul. V. Spanyola nemá nedoplatky na nájomnom na úhradách za plnenia spojené s užívaním bytu : splnené 
4.	Dňa 03. 03. 2010 bol predložený Návrh na vklad vlastníckeho práva k bytu do katastra nehnuteľností: splnené								
5.	Rozhodnutie o povolení vkladu Správou katastra bolo vydané 30. 3. 2010, pričom rozhodnutie nadobudlo právoplatnosť dňom vkladovania. V spisovej dokumentácii nie je doložené prehlásenie o vzdaní sa možnosti odvolať a toto prehlásenie nie je uvedené ani v návrhu na vklad. 								
6.	Dňa 05. 05. 2010 bola vykonaná úhrada zľavy pri porušení záväzku z čl. VIII. ods.3): splnené
V Zmluve č.2127/10/001/2010 v čl. VIII. ods.3 sa kupujúci zaväzujú, že do 10-tich rokov odo dňa uzavretia tejto zmluvy kúpený byt neprevedú na inú osobu, ako na manžela, deti, vnukov alebo rodičov. Výška tejto zľavy v je v Zmluve v čl. VIII. ods.4) určená vo výške 155,65 €  a ktorú vlastníci uhradili PPD č.103106018/2010 dňa 5.5.2010         
7.	Kúpnou zmluvou zo dňa 17.5.2010  nájomník č. 1 predali byt – Výpis z katastra nehnuteľností LV č. 537 – kópia 						 
Od dátumu prvotného prevodu medzi mestom Žilina a nájomníkom č. 1 došlo v priebehu dvoch mesiacov k  následnému odpredaju  predmetnej nehnuteľnosti.

Na základe vyššie uvedených skutočností je zrejmé, že po vykonaní a absolvovaní  zámeny nájomných bytov nájomník č. 1 si požiadal o prevod vlastníctva bytu v zmysle zákona č. 182/0993 Z. z. o vlastníctve bytov a nebytových priestorov. Byt nadobudli za zostatkovú cenu, pričom následne v priebehu dvoch mesiacov tento byt predali, za čo uhradili zľavu pre porušenie záväzku, že tento byt neprevedú do 10 rokov na inú osobu. 

Kontrolná skupina preverila celý postup v zmysle zákona č. 182/1993 Z. z. pričom kľúčovým bodom je vysvetlenie pojmu doterajší nájomca, ktorý vychádza z dikcie  zákona č.182/1993 Z. z.  §17 ods.3 cit:  
„Dohodnutá cena bytu a pozemkov podľa ods.1 nesmie prevýšiť cenu určenú podľa §18, 18a a 18b, ak sa byt prevádza do vlastníctva doterajšieho nájomcu z vlastníctva .....
písm. b)  „obce alebo vyššieho územného celku, ktorý nadobudol byty do vlastníctva podľa osobitného predpisu,“.....

V čase prípravy zákona v roku 1993 z logiky veci vychádzalo, že doterajší nájomca bol považovaný ten, ktorý bol prvonájomca,  ktorý si mal právo odkúpiť byt za zostatkovú hodnotu, pričom mnohé samosprávy si pre tento model upravili aj vlastné VZN.  Kontrola z dôvodu objektívneho posúdenia a správneho vyhodnotenia  právnej relevancie zmluvného vzťahu, požiadala o odborný a metodický výklad vyššie uvedeného ustanovenia s poukazom na  inštitút „doterajší nájomca“  a to na 
•	Ministerstvo dopravy a spojov SR – Odbor legislatívy, 
•	Ministerstvo financií SR – Odbor legislatíva a 
•	Ministerstvo spravodlivosti SR – Odbor legislatíva. 
Získanie akéhokoľvek  vyjadrenia  a usmernenia je dôležitým   impulzom  pri stanovení budúcich postupov v nadväznosti na stanovenie ceny pri odpredaji tejto kategórie bytov.

Mesto Žilina na svojom území pri správe bytov a nebytových priestorov sa riadi aj vlastnou normou VZN č. 10/1993 Z. z.  v znení neskorších zmien VZN, ktoré bolo v priebehu rokov 1994 – 1999 upravované a menené 7 krát. Od roku 1999 nebola zaznamenaná žiadna zmena. 
Kontrolná skupina poukazuje na skutočnosť, že VZN č.10/1993 ktoré sa používa pri prevode majetku mesta do osobného vlastníctva FO (prevod bytov), ktoré bolo v roku 1993 vypracované vo vzťahu na účinnosť zákona 182/1993 Z. z.  o vlastníctve bytov a nebytových priestorov a ktoré bolo niekoľko krát menené nie dostatočne odráža súčasný stav v nájomných vzťahoch tejto kategórie bytov, čím sa  vytvára priestor  na jeho mnohokrát subjektívne aplikovanie.

D.3 Súvisiace kontrolné zistenia
Kontrola pri preverovaní skutočností uvedených vyššie zistila, že v čase pred podpísaním Zmluvy o prevode vlastníctva bytu č.2127/10/001/2010 medzi Mestom Žilina nájomníkom č. 1 priestor v Obytnom dome podľa  LV č. 5373  bol definovaný ako Nebytový priestor  a nie ako byt, čo môže mať zásadný vplyv na vývoj celého prípadu. Pri vyžiadaní si dokladov z evidencie majetku na OPM MsÚ bolo kontrolnej skupine vysvetlené, že na MsÚ sa vedie evidencia bytov len podľa podielu na majetku a nie podľa charakteru tohto majetku a že tieto skutočnosti sú vedené u správcu. Pri vyžiadaní podkladov od správcu zo strany OPM boli doručené doklady: Súhlas so schválením dohody o výmene bytu, Sumárna analýza platieb a Nájomná zmluva, v ktorej bol priestor identifikovaný ako byt. Je však potrebné uviesť, že pri preberaní dokumentácie od správcu kontrolnou skupinou, bol  odovzdaný aj doklad Technická správa k bytovému domu ulica Spanyola č. 2127/10, kde bol predmetný priestor popísaný ako byt. 								
Kontrolná skupina poukazuje na skutočnosť, že pri vedení  evidencie a užívaní  majetku pri tomto byte bol zaznamenaný rozpor tejto evidencie  s jeho právnym stavom evidovaným  na LV č. 5373  										

V zmysle § 2 ods. 1) a ods. 3) zákona č.182/1993 Z. z. o vlastníctva bytov a nebytových priestorov, zmena účelu využitia priestorov  je určovaná stavebným úradom na základe vydaného rozhodnutia, pri dodržaní platných postupov zákona č. 50/1976 Z. z. a Vyhlášky MŽP SR č.453/2000 Z. z. ktorou sa vykonávajú niektoré ustanovenia stavebného zákona  na zmenu účelu využitia priestorov, ktoré neboli naplnené.  

Z uvedeného je zrejmé, že správca v procese prípravy prevodu vlastníctva z  predmetnej zmluvy nie dostatočne preverili skutkový stav na liste vlastníctva a na danú nezrovnalosť nebol upozornený vlastník t.j. mesto Žilina. 
V tejto súvislosti je potrebné aj poukázať na konanie Správy katastra,  nakoľko Návrh na vklad – na byt bol Správou katastra povolený, hoci na LV tento priestor bol označený ako nebytový priestor.  

Je potrebné poukázať, že táto skutočnosť môže byť kľúčovou pri avizovanej súdnej žalobe zo strany ostatných vlastníkov bytov a to z toho titulu, ak sa preukáže, že išlo o nebytový priestor – listinné dokumenty LV potvrdzujú právny stav,  môžu sa domáhať, že nebol dodržaný postup pri odpredaji nebytového priestoru v zmysle § 16 ods. 3 zákona č. 182/1993 Z. z. cit.: „Nájomca nebytového priestoru, vlastníci a nájomcovia bytov v dome majú právo na prednostný prevod nebytového priestoru do vlastníctva v tomto poradí, ...... .“ 

Stanovisko OPM k preverovaniu a verifikácii údajov v Zmluvách o prevode vlastníctva:
JUDr. Ulaher:
„Príde nám zmluva, návrh na vklad a prílohy (žiadosť o odkúpenie, zápis o pridelení bytu). Zmluvy majú štandardný obsah podľa zákona 182/1993 Z. z., preto je ich posúdenie na OPM len po formálnej stránke, t.j. po právnej. Začiatkom tohto roka začal niektoré písomnosti Bytterm doručovať na podpis priamo primátorovi, avšak na základe jeho pokynu to ide k nemu parafované OPM.
Keďže na odbore nevykonávame bytovú agendu, po vecnej stránke sa k zmluvám ani nemôžeme vyjadriť. Ak by takáto kontrola mala byť aj zo strany mesta, odporúčam na to oddelenie bytové – referát Bytterm.“
Na základe stanoviska  právnika Bytterm, a.s. Žilina –  súčasná vlastníčka priestoru, ktorý bol predmetom prevodu  má v budove akciovej spoločnosti Bytterm a.s.  prenajaté priestory, pričom podniká ako samostatná právnická osoba, ktorá sa zaoberá  realitnou činnosťou. 

Záver II časti :
Na základe vyššie uvedených skutočností možno uviesť, že základný problém je v tom, či predmetný priestor bol alebo nebol nebytový priestor. Podľa deklarovania  správcu  tento priestor bol vždy využívaný ako byt, avšak v priebehu jeho užívania ako aj pred jeho prevodom neboli urobené úkony súvisiace so zmenou účelu použitia, pričom Správa katastra tento vklad aj povolila aj keď na LV tento priestor bol vedený ako Nebytový priestor. Tento postup  je možné vnímať ako obchádzanie viacerých právnych predpisov, bez toho, že by to orgán verejnej správy – správa katastra spochybnil.  

Na druhej strane je potrebné sa vysporiadať  s aplikovanými postupmi pri prevode vlastníctva k bytu. Ak pripustíme, že hodnotíme prevod vlastníctva k bytu, v tomto momente, ak nemáme bližšie špecifikovaný výraz – doterajší nájomca (stanoviská ministerstiev ešte nie sú doručené)  a VZN č. 10/1993 neurčuje bližšie definované pravidlá postupov pri prevode vlastníctva bytov a nebytových, zo strany kontrolnej skupiny v tomto prípade, okrem   rozporu  či išlo o bytový alebo nebytový priestor,  nie je možné poukázať na zjavný rozpor so zákon. Stanovisko MF SR tento výklad v plnej miere potvrdilo svojim stanoviskom. 

V tomto prípade kontrolná skupina musí poukázať, že vzhľadom na nie dostatočne jasnú a poukazujúc na nie dostatočne aktuálnu legislatívu sa tento prípad javí ako vážny etický a morálny problém, čo v prepojení na § 39 Občianskeho zákonníka č. 40/1964 Zb. môže vyústiť až k tomu, že:  „Neplatný je právny úkon, ktorý svojim obsahom alebo účelom odporuje zákonu alebo ho obchádza alebo sa prieči dobrým mravom.“ 

Odporúčanie:
S okamžitou platnosťou zastaviť prevody vlastníctva k bytom a nebytovým priestorom ako aj zámeny nájmov do termínu schválenia nového VZN, ktoré bude upravovať postupy a procesy, ktoré budú v záujme ochrany práv a právom chránených záujmov mesta Žilina. 
Pri poskytnutí výstupov primátorovi mesta z kontroly primátor mesta akceptuje odporúčanie uvedené vyššie a trvá na tom, aby Odbor právny a majetkový pripravil výzvu na správcu mestského bytového fondu pozastaviť prevody bytov a nebytových priestorov s okamžitou platnosťou do nastavenia nového postupu v zmysle pripravovaného VZN. 

Zhrnutie kontrolných zistení
Tento prípad a spôsob jeho riešenia je odrazom viacerých slabých miest ako na strane vlastníka – nedostatočná kontrola procesov – verifikácia údajov, archivácia dokumentov, vedenia majetku, tak aj na strane správcu mestského bytového fondu  a v neposlednom rade aj nie dostatočne jasnej legislatívy. Schválenie nového VZN je základný kľúč, ktorým sa stanovia podmienky nájmu nájomných bytov v hybridných domoch a podmienky ich prevodu do osobného vlastníctva, čo je nevyhnutným predpokladom k tomu, aby sa vyššie uvedené situácie  a pochybenia pri správe a ochrane  mestského majetku v budúcnosti neopakovali. 
Na základe výsledku kontrolovaných skutočností boli klasifikované 2 kontrolné zistenia. Vzhľadom na všetky vyššie uvedené skutočnosti v časom slede zistených udalostí, môže dôjsť k situácii v prípade správne kvalifikovanej žaloby, že celý prípad Zmluvy o prevode vlastníckych  práv č.2127/10/001/2010 môže vyhlásený za neplatný právny úkon, s poukazom, že svojim obsahom alebo účelom odporuje zákonu alebo obchádza alebo sa prieči dobrým mravom  v zmysle § 39 zákona č. 40/1964 Z. z. Občianskeho zákonníka. 

1.	VZN č. 10/1993, ktoré je využívané v podmienkach mesta Žilina pri prevode a odpredaji mestských bytov a nebytových priestorov do osobného vlastníctva fyzických osôb, ktoré bolo v roku 1993 vypracované vo vzťahu na účinnosť zákona 182/1993 Z. z. o vlastníctve bytov a nebytových priestorov nie dostatočne odráža súčasný stav v nájomných vzťahoch tejto kategórie bytov a nie sú nastavené dostatočne jasne a nespochybniteľne postupy pri riešení problematiky prevodov bytov a nebytových priestorov, čím sa  vytvára priestor na jeho rôznorodé aplikovanie.  Zodpovední: pracovníci OSB a OPaM MsÚ v Žiline

2.	Zo strany zodpovedných osôb  a správcu mestského bytového fondu  neboli urobené úkony, ktoré by viedli k odstráneniu nezrovnalostí, ktoré boli medzi stavom skutočným a stavom právnym, vedeným na LV č. 5373 a to buď formou rozporového konania na správe katastra o urovnaní nesprávne vedeného zápisu pripadne zabezpečiť kroky na zmenu účelu využitia priestorov podľa  vyhlášky č. 453/2000 Z. z. MŽP, ktorou sa vykonávajú niektoré ustanovenia stavebného zákona č. 50/1976 Z. z., a následne pokračovalo konaním, ktoré nebolo plne v súlade s platnými právnymi predpismi, nakoľko pri odpredaji  majetku mesta, ktorý bol v čase predaja na LV č. 5373 evidovaný ako nebytový priestor, bol tento predávaný ako byt. Zodpovední: Správca mestského bytového fondu v spolupráci so zodpovednými osobami za evidenciu majetku na MsÚ v Žiline. 

Odporúčania do VZN:
1.	Preveriť všetky nájmy v nájomných bytoch vo vlastníctve mesta, ktoré sa nachádzajú v bytových domoch, kde je viac ako 50 % bytov v osobnom vlastníctve (v hybridných domoch)  –  v členení  prvonájomca  ako aj nájomcov ďalší  v poradí
2.	Zaslať výzvy na možnosť podania žiadosti na odkúpenie bytu za zostatkovú cenu, ak spĺňajú všetky ďalšie náležitosti v zmysle zákona
3.	Vo VZN stanoviť lehotu na prechodné obdobie s možnosťou odkúpenia bytu v zmysle zákona č. 182/1993 Z. z. o vlastníctve bytov a nebytových priestorov 
4.	Odstrániť diskrimináciu medzi nájomnými bytmi v dobe trvania nájomného vzťahu
Platné VZN č. 10/1993 upravuje podmienky o správe, údržbe, vlastníctve, užívaní a o odpredaji obecných bytov, nebytových priestorov v bytovom dome a vytváraní bytových spoločenstiev, pričom doba nájmu býva stanovená na dobu neurčitú. 
Platné VZN č.11/2007 a VZN č.1/2008 stanovujú podmienky a spôsob  na prideľovanie len nájomných bytov a bytov s nižším štandardom pre sociálne slabšiu vrstvu obyvateľov, na ktorých výstavbu boli použité prostriedky zo Štátneho fondu rozvoja bývania a dotácia Ministerstva výstavby a regionálneho rozvoja. Pri tejto kategórii bytov je stanovená všeobecná doba nájmu na dobu určitú s podmienkou preverenia splnenia podmienok na opätovné obnovenie nájomnej zmluvy. 
Tento stav poukazuje na dve kategórie doby trvania nájmu (doba neurčitá a doba určitá), ktoré vytvárajú základný predpoklad na vnímanie týchto skutočnosti ako možnú diskrimináciu určitej kategórie nájomníkov.
5.	Vo VZN následne upraviť riešenie uvoľnených nájomných bytov, ktoré sa nachádzajú v odpredaných domoch  využitím možnosti ich odpredaja formou dražby resp. stanovenie ceny na základe znaleckého  posudku s následným odpredajom, prípadne obnovením doby nájmu avšak len na dobu určitú. 
6.	Určiť podmienky na  prideľovanie, užívanie a ukončenie nájmu v nájomných bytoch vo vlastníctve mesta.

Správa bola prerokovaná so zodpovednými zástupcami kontrolovaného subjektu, pričom v Zápisnici č. 08/2011 z prerokovania Správy č. 08/2011 boli stanovené termíny na určenie návrhu opatrení a na samotné plnenie opatrení,  ako aj určenie a vyvodenie zodpovednosti za uvedené nedostatky voči zodpovedným osobám.  

Poverenie č. 09/2011 – Správa č. 09/2011
Vykonanie následnej finančnej kontroly, kontroly hospodárenia s finančnými prostriedkami a zostavenia účtovnej závierky v rozpočtových organizáciách v zriaďovateľskej pôsobnosti mesta
Kontrolovaný subjekt: Základná škola, Hollého 66,  010 01  Žilina
Kontrolované obdobie:  Rok 2010
Zhrnutie kontrolných zistení
Následná finančná kontrola v Základnej škole, Hollého 66, Žilina, bola zameraná na preskúmanie splnenia podmienok poskytovania verejných prostriedkov podľa platných VZPP, hospodárne čerpanie verejných prostriedkov pridelených rozpisom rozpočtu na rok 2010 a na posúdenie dodržovania zásady hospodárnosti, efektívnosti a účinnosti čerpania verejných prostriedkov. NFK bola vykonaná v dňoch od 23.03.2010 do 14.04.2010, keď na základe výsledku kontrolovaných skutočností bolo klasifikovaných celkom 9 kontrolných zistení, pri ktorých neboli postupy v súlade so všeobecne záväznými právnymi a internými predpismi pri ich porovnaní so skutočnosťou v kontrolovanom subjekte. 

K bodu B.5 Tvorba a čerpanie sociálneho fondu
1.	Tým, že kontrolovaný subjekt v mesiaci november 2010 nezabezpečil tvorbu SF v stanovenej výške 1,25 % zo súhrnu funkčných platov zúčtovaných zamestnancom na výplatu a peňažné prostriedky previedol na účet SF v nesprávnej výške, došlo k nedodržaniu § 3 ods. 1 zákona NR SR č. 152/1994 Z. z. o sociálnom fonde a o zmene a doplnení zákona č. 286/1992 Zb. o daniach z príjmov v znení neskorších predpisov. 

K bodu D.1 Kontrola čerpania bežných výdavkov                                                          
1.	Tým, že na vyššie uvedených DF absentovalo označenie účtov, na ktorých sa daný účtovný prípad zaúčtuje a absentoval podpisový záznam osoby zodpovednej za zaúčtovanie fakturovanej hospodárskej operácie, tým, že pri uvedených DF chýbala úplná účtovná dokumentácia – objednávky, resp. zmluvy uzatvorené medzi zmluvnými stranami dokazujúce opodstatnenosť fakturovaných hospodárskych operácií a tým, že k zálohovým faktúram neboli pripojené vyúčtovacie faktúry, došlo zo strany kontrolovaného subjektu k nedostatočnému plneniu § 8 ods. 1, 2 a 4 a § 10 ods. 1 písm. f) a g) zákona NR SR č. 431/2002 Z. z. o účtovníctve. Zároveň organizácia porušila aj vlastnú vnútornú smernicu – Poriadok obehu účtovných dokladov, konkrétne čl. 3 tohto poriadku. 
2.	Tým, že vyššie uvedené DF boli uhradené až po lehote splatnosti, došlo k nedodržaniu § 559 Občianskeho zákonníka č. 40/1964 Zb.. 

K bodu E.1 Pokladňa a pokladničné doklady
1.	Tým, že pri vyššie uvedených pokladničných dokladoch chýbali podpisy osoby zodpovednej za zaúčtovanie účtovných prípadov, tým, že vyššie uvedené pokladničné doklady boli vystavené na inú sumu, ako zneli doklady potvrdzujúce danú pokladničnú operáciu, tým, že došlo k zaúčtovaniu inej sumy, ako bol vystavený pokladničný doklad a aj doklad potvrdzujúci pokladničnú operáciu, tým, že pri vyššie uvedených pokladničných dokladoch nebol priložený doklad potvrdzujúci predmetnú pokladničnú operáciu a kontrolovaný subjekt tak nezabezpečil preukázateľnosť účtovníctva, tým, že po zrealizovaní vyššie uvedenej pokladničnej operácie bol zostatok pokladničnej hotovosti záporný a tým, že kontrolovaný subjekt nezabezpečil trvalosť účtovných záznamov po celú dobu spracovania a úschovy, došlo k porušeniu § 10 ods. 1 písm. f), § 8 ods. 1, 2, 4 a 6 a § 32 ods. 1 písm. a) zákona NR SR č. 431/2002 Z. z. o účtovníctve. 
2.	Tým, že zástupkyňa riaditeľa ZŠ, ktorá je, v podmienkach kontrolovaného subjektu, zodpovedná za realizáciu finančných operácií, vystavovanie pokladničných dokladov a teda za komplexné vedenie pokladničnej agendy, pri vyššie uvedených pokladničných dokladoch svojim podpisom schválila uskutočnenie pokladničných operácií, došlo k porušeniu § 8 písm. c) zákona NR SR č. 502/2001 Z. z. o finančnej kontrole a vnútornom audite a o zmene a doplnení niektorých zákonov.

K bodu E.2 Inventarizácia peňažných prostriedkov v hotovosti
1.	Tým, že kontrolovaný subjekt vykonal inventarizáciu peňažných prostriedkov v hotovosti k určitému dátumu až niekoľko dní po tomto uvedenom dátume, nebolo možné zo strany kontrolovaného subjektu reálne zistiť fyzický stav pokladničnej hotovosti a tento následne porovnať s účtovným stavom a teda inventarizácia peňažných prostriedkov v hotovosti nebola vykonaná preukázateľným spôsobom, došlo k porušeniu § 8 ods. 1 a 4, § 29 ods. 1, § 32 ods. 1 zákona NR SR č. 431/2002 Z. z. o účtovníctve. 

K bodu E.3 Cestovné náhrady
1.	Tým, že na vyššie uvedenom CP nebol presne vyznačený začiatok a koniec pracovnej cesty pre potreby zabezpečenia preukázateľnosti nárokovanej výšky náhrad stravného v závislosti od dĺžky trvania pracovnej cesty a tým, že pri vyššie uvedených CP chýbali podpisy osôb zodpovedných za daný účtovný prípad, príp. za jeho zaúčtovanie, chýbali dátumy vyúčtovania a schválenia pracovných ciest, došlo k porušeniu § 8 ods. 1 a 4, § 32 ods. 1 a § 10 ods. 1 písm. d), e) a f) zákona NR SR č. 431/2002 Z. z. o účtovníctve. 
2.	Tým, že kontrolovaný subjekt po vyúčtovaní pracovnej cesty vyplatil svojmu zamestnancovi sumu stravného vo výške určenej pre 2. časové pásmo: 12 – 18 hodín aj napriek skutočnosti, že pracovná cesta, na základe uvedeného začiatku a konca pracovnej cesty trvala iba 9,5 hod. a teda zamestnancovi mala byť vyplatená suma stravného vo výške odpovedajúcej 1. časovému pásmu: 5 – 12 hodín, došlo k porušeniu § 1 Opatrenia MPSVaR SR č. 110/2009 Z. z. o sumách stravného. 

K bodu H. Predbežná finančná kontrola
1.	Tým, že riaditeľ ZŠ dal príkaz na úhradu predmetných dodávateľských faktúr a zároveň vykonal aj PFK, tým, že pri vyššie uvedených pokladničných dokladoch nebola vykonaná PFK, resp. nebola vykonaná správne - oprávnené osoby nepotvrdili svojim  podpisom vykonanie PFK a zástupkyňa riaditeľa ZŠ, ktorá je, v podmienkach kontrolovaného subjektu, zodpovedná za realizáciu finančných operácií, vystavovanie pokladničných dokladov a teda za komplexné vedenie pokladničnej agendy, zároveň vykonala aj PFK a tým, že pri CP nebola, zo strany kontrolovaného subjektu, správne vykonaná PFK z toho titulu, že oprávnené osoby nepotvrdili svojim podpisom vykonanie PFK, kontrolovaný subjekt vzhľadom na tieto uvedené zistené nedostatky v oblasti PFK nezabezpečil princíp efektívnosti, hospodárnosti, účelnosti, účinnosti nakladania s finančnými prostriedkami, nebol v plnom rozsahu zabezpečený účinný systém vnútornej kontroly a tým došlo k nedodržaniu § 6 ods. 1, § 8 písm. c) a § 9 ods. 1, 3 a 4 zákona NR SR č. 502/2001 Z. z. o finančnej kontrole a vnútornom audite a o zmene a doplnení niektorých zákonov. 

Správa bola prerokovaná so štatutárnym zástupcom kontrolovaného subjektu aj za účasti jeho zástupkyne dňa 18. 04. 2011, pričom v Zápisnici č. 09/2011 z prerokovania Správy č. 09/2011 boli stanovené termíny na určenie návrhu opatrení a na samotné plnenie opatrení,  ako aj určenie a vyvodenie zodpovednosti za uvedené nedostatky voči zodpovedným osobám.  Kontrolovaný subjekt dňa 11. 05. 2011 (v termíne) doručil na ÚHK vypracované Opatrenia na odstránenie nedostatkov zistených vykonanou NFK.
Poverenie č. 10/2011 
Kontrola aktuálnosti vybraných platných Všeobecne záväzných nariadení Mesta Žilina
Kontrolovaný subjekt – Mesto Žilina – MsÚ v Žiline
Kontrolované obdobie – VZN platné do zahájenia výkonu kontroly
Správa je vypracovaná, toho času prebieha proces prerokúvania, po jeho ukončení je predpoklad, že materiál bude zaradený do správy na rokovanie MZ. Celý proces sa predĺžil z titulu reťazenej PN hlavnej kontrolórky a proces prerokovania nebol ukončený ako aj v dôsledku plnenia ďalších služobných povinností HK – Odborné stanovisko HK k Záverečnému účtu. 

Poverenie č. 11/2011 
Kontrola príjmovej časti rozpočtu – poplatok za komunálny odpad so zameraním na PO a FO podnikateľ
Kontrolovaný subjekt – Mesto Žilina – MsÚ v Žiline
Kontrolované obdobie – rok 2009 – 2010
Kontrola bola zahájená a prebieha

Poverenie č. 12/2011 -  Správa č. 12/2011
Kontrolovaný subjekt:
Mesto Žilina a obchodné spoločnosti a iné právnické osoby s majetkovou účasťou mesta
Predmet následnej finančnej kontroly:
Kontrola správnosti vedenia majetkového podielu mesta vo všetkých obchodných spoločnostiach a iných právnických osobách k 31. 12. 2010 – porovnanie účtovného stavu s výpisom z OR.
Kontrolované obdobie:  k 31. 12. 2010
Miesto a čas vykonania následnej finančnej kontroly:
Útvar hlavného kontrolóra MsÚ v Žiline - od 27. 04. 2011 do 31. 05. 2011
Všeobecne záväzné právne predpisy a interné normy, ktoré tvoria základ pre postup pri výkone kontroly:
•	Zákon SNR č. 138/1991 Zb. o majetku obcí,
•	Zákon SNR č. 369/1990 Zb. o obecnom zriadení,
•	Zákon NR SR č. 431/2002 Z. z. o účtovníctve, 
•	Generálny zákon č. 659/2007 Z. z. o zavedení meny euro v Slovenskej republike a jeho vykonávacie vyhlášky:
•	Vyhláška NBS č. 240/2008 Z. z., ktorou sa určuje počet desatinných miest pri zaokrúhľovaní pri premene menovitej hodnoty niektorých druhov cenných papierov zo slovenskej meny na eurá,
•	Vyhláška MS SR č. 246/2008 Z. z. o pravidlách a postupoch pri premene menovitej hodnoty vkladov do imania a menovitej hodnoty základných imaní zo slovenskej meny na eurá.
Následná finančná kontrola správnosti vedenia majetkového podielu Mesta Žilina vo všetkých obchodných spoločnostiach a iných právnických osobách k 31. 12. 2010 – porovnanie účtovného stavu s výpisom z Obchodného registra SR, bola zaradená do Plánu kontrolnej činnosti hlavného kontrolóra mesta Žilina na I. polrok 2011, ako reakcia na nedostatky konštatované v uvedenej oblasti zo strany Najvyššieho kontrolného úradu SR (ďalej len „NKÚ SR“) v rámci vykonanej kontroly hospodárenia s majetkom, majetkovými právami, finančnými prostriedkami, záväzkami, pohľadávkami a kontroly plnenia opatrení z predchádzajúcej kontroly v Meste Žilina. 
V roku 2010 bolo Mesto Žilina zakladateľom, resp. malo svoj majetkový podiel v 13 obchodných spoločnostiach. Na základe Zborníka vlastného hospodárenia – účtov 061 (Podielové cenné papiere a podiely v dcérskej účtovnej jednotke), 062 (Podielové cenné papiere a podiely v spoločnosti s podstatným vplyvom) a 063 (Realizovateľné cenné papiere a podiely) v analytickom členení k 31. 12. 2010 bol vklad do základného imania týchto obchodných spoločností zo strany Mesta Žilina v celkovej hodnote 24 464 098,39 €. V šiestich obchodných spoločnostiach malo Mesto Žilina 100 % majetkový podiel v hodnote 3 822 053,02 €. Všetky kontrolované spoločnosti vznikli pred kontrolovaným obdobím a ich zriadenie, resp. vklad majetku Mesta Žilina do nich bolo odsúhlasené Mestským zastupiteľstvom. Do dňa začatia výkonu NFK Mesto Žilina splatilo v plnej výške všetky peňažné vklady do základného imania kontrolovaných obchodných spoločností. 
NFK správnosti vedenia majetkového podielu Mesta Žilina vo všetkých obchodných spoločnostiach a iných právnických osobách k 31. 12. 2010 bola zameraná na komparáciu účtovných stavov majetkových podielov Mesta Žilina v jednotlivých obchodných spoločnostiach a iných právnických osobách k 31. 12. 2010 s údajmi uvedenými vo výpisoch z Obchodného registra SR. 

Kontrole boli zo strany Odboru ekonomického MsÚ v Žiline predložené:
•	Majetkové podiely Mesta Žilina vo všetkých obchodných spoločnostiach a iných právnických osobách k 31. 12. 2010 vedené v účtovníctve – Zborník vlastného hospodárenia, konkrétne účet 061, 062 a 063 v analytickom členení k 31. 12. 2010. 
Kontrola vychádzala z vyššie uvedených predložených dokladov a z úplných výpisov z Obchodného registra SR 

Vykonanou kontrolou boli zistené nasledovné skutočnosti:
Spoločnosti s ručením obmedzeným
•	Dopravný podnik mesta Žiliny, s. r. o.
Majetkový podiel Mesta Žilina v spoločnosti DPMŽ, s. r. o. (100 %), vedený v účtovníctve kontrolovaného subjektu (účet 061) k 31. 12. 2010, bol v hodnote 6 639,- €, pričom táto výška vkladu Mesta Žilina do základného imania danej obchodnej spoločnosti súhlasí s údajmi uvedenými na úplnom výpise z Obchodného registra SR vo výške 6 639,- €. 

•	Govinvest I., s. r. o.
Majetkový podiel Mesta Žilina v spoločnosti Govinvest I., s. r. o. (100 %), vedený v účtovníctve kontrolovaného subjektu (účet 061) k 31. 12. 2010, bol v hodnote 6 639,- €, pričom táto výška vkladu Mesta Žilina do základného imania danej obchodnej spoločnosti súhlasí s údajmi uvedenými na úplnom výpise z Obchodného registra SR vo výške 6 639,- €. 
•	Govinvest II., s. r. o.
Majetkový podiel Mesta Žilina v spoločnosti Govinvest II., s. r. o. (100 %), vedený v účtovníctve kontrolovaného subjektu (účet 061) k 31. 12. 2010, bol v hodnote 6 639,- €, pričom táto výška vkladu Mesta Žilina do základného imania danej obchodnej spoločnosti súhlasí s údajmi uvedenými na úplnom výpise z Obchodného registra SR vo výške 6 639,- €. 
•	Obytný súbor Krasňany, s. r. o.
Majetkový podiel Mesta Žilina v spoločnosti Obytný súbor Krasňany, s. r. o. (100 %), vedený v účtovníctve kontrolovaného subjektu (účet 061) k 31. 12. 2010, bol v hodnote 6 638,78 €, pričom táto výška vkladu Mesta Žilina do základného imania danej obchodnej spoločnosti po zaokrúhlení súhlasí s údajmi uvedenými na úplnom výpise z Obchodného registra SR vo výške 6638,783775 €. Na základe platného Generálneho zákona č. 659/2007 a na základe vykonávacej vyhlášky Ministerstva spravodlivosti SR č. 246/2008 Z. z. o pravidlách a postupoch pri premene hodnoty vkladov do imania a menovitej hodnoty základných imaní zo slovenskej meny na eurá, kontrolovaný subjekt postupoval v zmysle § 1 tejto vyhlášky, kde sa menovitá hodnota vkladov do imania prepočítava a zaokrúhľuje najviac na šesť desatinných miest a pri zaokrúhľovaní nadol najmenej na dve desatinné miesta. Z uvedeného dôvodu, v zmysle platnej citácie vyhlášky, zápis uvedený na úplnom výpise z Obchodného registra SR a konečný zostatok účtu 061 v analytickom členení k 31. 12. 2010 pri tejto spoločnosti korešpondujú. 
•	Žilina Invest, s. r. o.
Majetkový podiel Mesta Žilina v spoločnosti Žilina Invest, s. r. o. (51 %), vedený v účtovníctve kontrolovaného subjektu (účet 061) k 31. 12. 2010, bol v hodnote 5 079,- €, pričom táto výška vkladu Mesta Žilina do základného imania danej obchodnej spoločnosti súhlasí s údajmi uvedenými na úplnom výpise z Obchodného registra SR vo výške 5 079,- €. 
•	ŽILINA REAL, s. r. o.
Majetkový podiel Mesta Žilina v spoločnosti ŽILINA REAL, s. r. o. (100 %), vedený v účtovníctve kontrolovaného subjektu (účet 061) k 31. 12. 2010, bol v hodnote 3 770 497,24 €, pričom táto výška vkladu Mesta Žilina do základného imania danej obchodnej spoločnosti po zaokrúhlení súhlasí s údajmi uvedenými na úplnom výpise z Obchodného registra SR vo výške 3 770 497,244905 €. Na základe platného Generálneho zákona č. 659/2007 a na základe vykonávacej vyhlášky Ministerstva spravodlivosti SR č. 246/2008 Z. z. o pravidlách a postupoch pri premene hodnoty vkladov do imania a menovitej hodnoty základných imaní zo slovenskej meny na eurá, kontrolovaný subjekt postupoval v zmysle § 1 tejto vyhlášky, kde sa menovitá hodnota vkladov do imania prepočítava a zaokrúhľuje najviac na šesť desatinných miest a pri zaokrúhľovaní nadol najmenej na dve desatinné miesta. Z uvedeného dôvodu, v zmysle platnej citácie vyhlášky, zápis uvedený na úplnom výpise z Obchodného registra SR a konečný zostatok účtu 061 v analytickom členení k 31. 12. 2010 pri tejto spoločnosti korešpondujú. 
•	Žilinská parkovacia spoločnosť, s. r. o.
Majetkový podiel Mesta Žilina v spoločnosti Žilinská parkovacia spoločnosť, s. r. o. (59 %), vedený v účtovníctve kontrolovaného subjektu (účet 062) k 31. 12. 2010, bol v hodnote 5 312 687,- €, pričom táto výška vkladu Mesta Žilina do základného imania danej obchodnej spoločnosti súhlasí s údajmi uvedenými na úplnom výpise z Obchodného registra SR vo výške 5 312 687,- €. 
•	Mestský investorský útvar, s. r. o.
Majetkový podiel Mesta Žilina v spoločnosti Mestský investorský útvar, s. r. o. (15 %), vedený v účtovníctve kontrolovaného subjektu (účet 063) k 31. 12. 2010, bol v hodnote 1029,01 €, pričom táto výška vkladu Mesta Žilina do základného imania danej obchodnej spoločnosti súhlasí s údajmi uvedenými na úplnom výpise z Obchodného registra SR vo výške 1 029,01 €. 
•	MIS Žilina, s. r. o.
V predloženom Zborníku vlastného hospodárenia účtu 062 v analytickom členení k 31. 12. 2010 sa táto spoločnosť objavila s nulovým konečným stavom k danému dátumu. Táto situácia bola spôsobená tým, že v roku 2010 došlo k poníženiu, resp. úplnému odúčtovaniu podielu Mesta Žilina v tejto spoločnosti vo výške 1 742,68 € (561/062). K danému kroku sa pristúpilo z toho dôvodu, že na základe zmluvy o prevode obchodného podielu Mesta Žilina v uvedenej spoločnosti č. 297/právne/2009 zo dňa 06. 04. 2010, doručenej Odboru ekonomickému dňa 22. 04. 2010, bola dňa 03. 06. 2010 uhradená cena za prevod obchodného podielu Mesta Žilina v danej spoločnosti. Týmto dňom, v zmysle príslušných ustanovení vyššie uvedenej zmluvy, prevod obchodného podielu Mesta Žilina nadobudol účinnosť, a teda od tohto dátumu už Mesto Žilina nevlastnilo obchodný podiel v danej spoločnosti. Všetky tieto vyššie popísané skutočnosti boli realizované na základe prerokovania odpredaja vyššie uvedeného obchodného podielu na zasadnutí riadneho Valného zhromaždenia spoločnosti MIS Žilina, s. r. o., konaného dňa 20. 12. 2007 a na základe odsúhlasenia odpredaja obchodného podielu Mesta Žilina v danej spoločnosti zo strany Mestského zastupiteľstva. Uznesením č. 217/2008 Mestské zastupiteľstvo v Žiline, na jeho 17. zasadnutí konanom dňa 08. 12. 2008, schválilo odpredaj 25 % obchodného podielu Mesta Žilina v spoločnosti MIS Žilina, s. r. o. spoločnosti ITS, spol. s r. o., za cenu určenú znaleckým posudkom.(Príloha č.4)

Akciové spoločnosti
•	MsHK Žilina, a. s. 
Majetkový podiel Mesta Žilina v spoločnosti MsHK Žilina, a. s. (100 %), vedený v účtovníctve kontrolovaného subjektu (účet 061) k 31. 12. 2010, bol v hodnote 25 000,- €, pričom táto výška vkladu Mesta Žilina do základného imania danej obchodnej spoločnosti súhlasí s údajmi uvedenými na úplnom výpise z Obchodného registra SR vo výške 25 000,-€. 
•	BYTTERM, a. s.
Majetkový podiel Mesta Žilina v spoločnosti BYTTERM, a. s. k 31. 12. 2010, vedený v účtovníctve kontrolovaného subjektu (účet 062), bol v hodnote 66 400,- €. Podľa vyjadrenia Odboru právneho a majetkového MsÚ v Žiline, konkrétne povereného vedúceho uvedeného odboru p. JUDr. Jakuba Ulahera a na základe preverenej dokumentácie, vlastní Mesto Žilina v danej spoločnosti z celkových 992 ks akcií presne 200 ks akcií (Príloha č. 5) v menovitej hodnote 332,- €/akcia. Na základe uvedenej skutočnosti, je celkový podiel Mesta Žilina v tejto akciovej spoločnosti v hodnotovom vyjadrení 66 400,- €. Podľa úplného výpisu z Obchodného registra SR bolo základné imanie tejto spoločnosti v celkovej výške 329 344,- € – tvorené 992 ks akcií v menovitej hodnote 332,- €, pričom tieto boli rozdelené medzi jednotlivých akcionárov. Na základe uvedeného majetkového podielu Mesta Žilina v danej spoločnosti vyjadreného počtom akcií, výška majetkového podielu Mesta Žilina v danej spoločnosti v hodnotovom vyjadrení po prepočítaní súhlasí s konečným stavom účtu 062, v analytickom členení prislúchajúcom danej spoločnosti, k 31. 12. 2010 (200 ks*332,-€ = 66 400,-€). Podiel vyjadrený v percentách: 200/992*100=20,16 %.
•	Severoslovenské vodárne a kanalizácie, a. s. 
Majetkový podiel Mesta Žilina v spoločnosti SEVAK, a. s. k 31. 12. 2010, vedený v účtovníctve kontrolovaného subjektu (účet 062), bol v hodnote 15 216 353,78 €. Podľa vyjadrenia Odboru právneho a majetkového MsÚ v Žiline, konkrétne povereného vedúceho uvedeného odboru p. JUDr. Jakuba Ulahera a na základe preverenej dokumentácie, vlastní Mesto Žilina v danej spoločnosti z celkového počtu 1 726 814 ks akcií presne 458 462 ks akcií v menovitej hodnote 33,19 €/akcia. (Príloha č. 5) Na základe uvedenej skutočnosti, je celkový podiel Mesta Žilina v tejto akciovej spoločnosti v hodnotovom vyjadrení 15 216 353,78 €. Podľa úplného výpisu z Obchodného registra SR bolo základné imanie tejto spoločnosti v celkovej výške 57 312 956,66 € - tvorené 1 726 814 ks akcií v menovitej hodnote 33,19 €, pričom tieto boli rozdelené medzi jednotlivých akcionárov. Na základe uvedeného majetkového podielu Mesta Žilina v danej spoločnosti vyjadreného počtom akcií, výška majetkového podielu Mesta Žilina v danej spoločnosti v hodnotovom vyjadrení po prepočítaní súhlasí s konečným stavom účtu 062, v analytickom členení prislúchajúcom danej spoločnosti, k 31. 12. 2010 (458 462 ks * 33,19 € = 15 216 353,78 €). Podiel vyjadrený v percentách: 458 462/1 726 814*100 = 26,55 %.
•	Žilinské komunikácie, a. s.
Majetkový podiel Mesta Žilina v spoločnosti Žilinské komunikácie, a. s. k 31. 12. 2010, vedený v účtovníctve kontrolovaného subjektu (účet 063), bol v hodnote 7 302,66 €. Podľa vyjadrenia Odboru právneho a majetkového MsÚ v Žiline, konkrétne povereného vedúceho uvedeného odboru p. JUDr. Jakuba Ulahera a na základe preverenej dokumentácie, vlastní Mesto Žilina v danej spoločnosti z celkových 112 ks akcií presne 22 ks akcií (Príloha č. 5) v menovitej hodnote 331,939189 €/akcia. Na základe uvedenej skutočnosti, je celkový podiel Mesta Žilina v tejto akciovej spoločnosti v hodnotovom vyjadrení 7 302,662158 €. Podľa úplného výpisu z Obchodného registra SR bolo základné imanie tejto spoločnosti v celkovej výške 37 177,189168 € - tvorené 112 ks akcií v menovitej hodnote 331,939189 €, pričom tieto boli rozdelené medzi jednotlivých akcionárov nasledovne: 90 ks a 22 ks. Na základe uvedeného majetkového podielu Mesta Žilina v danej spoločnosti vyjadreného počtom akcií, výška majetkového podielu Mesta Žilina v danej spoločnosti v hodnotovom vyjadrení po prepočítaní a zaokrúhlení súhlasí s konečným stavom účtu 063, v analytickom členení prislúchajúcom danej spoločnosti, k 31. 12. 2010 (22 ks * 331,939189 € = 7302,662158 €). Podiel vyjadrený v percentách: 22/112*100 = 19,64 %.
Na základe platného Generálneho zákona č. 659/2007 a na základe vykonávacej vyhlášky Ministerstva spravodlivosti SR č. 246/2008 Z. z. o pravidlách a postupoch pri premene hodnoty vkladov do imania a menovitej hodnoty základných imaní zo slovenskej meny na eurá, kontrolovaný subjekt postupoval v zmysle § 1 tejto vyhlášky, kde sa menovitá hodnota vkladov do imania prepočítava a zaokrúhľuje najviac na šesť desatinných miest a pri zaokrúhľovaní nadol najmenej na dve desatinné miesta. Z uvedeného dôvodu, v zmysle platnej citácie vyhlášky, zápis uvedený na výpise z Obchodného registra a konečný zostatok účtu 063 v analytickom členení k 31. 12. 2010 pri tejto spoločnosti korešpondujú. 
•	REGIONÁLNA ROZVOJOVÁ AGENTÚRA, akciová spoločnosť
Neboli predložené žiadne relevantné doklady preukazujúce práva Mesta Žilina k uvedenej spoločnosti. Majetkový podiel Mesta Žilina v spoločnosti REGIONÁLNA ROZVOJOVÁ AGENTÚRA, a. s. k 31. 12. 2010, vedený v účtovníctve kontrolovaného subjektu (účet 062), bol v hodnote 33 193,92 €. Podľa vyjadrenia Odboru právneho a majetkového MsÚ v Žiline, konkrétne povereného vedúceho uvedeného odboru p. JUDr. Jakuba Ulahera, o tomto uvedenom subjekte nemalo ani predchádzajúce vedenie Mesta Žilina žiadne informácie. V dokumentácii uvedeného odboru sa nenachádzajú žiadne doklady, ktoré by preukazovali výšku podielu Mesta Žilina na základnom imaní tejto spoločnosti. Podľa vyjadrenia JUDr. Ulahera, už v minulosti Odbor ekonomický MsÚ v Žiline zisťoval o danom subjekte bližšie informácie, avšak, podľa dostupných informácií, bezúspešne. (Príloha č. 5). 
V tomto prípade nastala prekážka právne relevantného preukázania archivovaných dokumentov, ktoré by preukázali práva Mesta Žilina a právom chránené záujmy a z tohto dôvodu nie je možné, zo strany kontrolného orgánu, vyhodnotiť správnosť vedenia majetkového podielu Mesta Žilina v uvedenej akciovej spoločnosti. 
Na základe vyjadrenia Odboru ekonomického MsÚ v Žiline došlo k potvrdeniu vyššie uvedených skutočností a zároveň bol kontrolný orgán informovaný o skutočnosti, že v danej veci sa, po vyhodnotení stavu vedúcim Odboru ekonomického MsÚ v Žiline, začalo konať a v najbližšej dobe bude prebiehať snaha o vyriešenie majetkových záležitostí Mesta Žilina vzťahujúcich sa k uvedenej spoločnosti. 
Kontrolné zistenie:
1.	Tým, že kontrolovaný subjekt nemá žiadne doklady a informácie o činnosti danej spoločnosti ako aj informácie a podklady o spôsobe hospodárenia a nakladania s majetkom, ktorý Mesto Žilina vložilo do základného imania uvedenej spoločnosti a tým, že v dokumentácii kontrolovaného subjektu Mesto nemá archivované žiadne doklady preukazujúce výšku majetkového podielu Mesta Žilina v uvedenej spoločnosti, došlo k porušeniu § 7 ods. 2 zákona SNR č. 138/1991 Zb. o majetku obcí a § 6 ods. 1 a 2 a § 8 ods. 1 a 4 zákona NR SR č. 431/2002 Z. z. o účtovníctve.

V rámci akciových spoločností, v ktorých má Mesto Žilina majetkový podiel, je na úplných výpisoch z Obchodného registra SR uvádzaná iba celková hodnota základného imania, ktorá vznikla upísaním akcií jednotlivými akcionármi daných spoločností. Na základe majetkového podielu Mesta Žilina v týchto akciových spoločnostiach vyjadreného počtom akcií v stanovenej menovitej hodnote, bolo kontrolou preverené, či majetkové podiely Mesta Žilina v hodnotovom vyjadrení po prepočítaní korešpondujú s konečnými stavmi účtov 061, 062 a 063 v analytickom členení, ktoré boli vykázané v Zborníku vlastného hospodárenia k 31. 12. 2010. Kontrola preverila vyššie uvedenú skutočnosť pri všetkých kontrolovaných akciových spoločnostiach - BYTTERM, a. s., REGIONÁLNA ROZVOJOVÁ AGENTÚRA, a. s., SEVAK, a. s., MsHK Žilina, a. s. a Žilinské komunikácie, a. s., pričom výrok je uvedený pri každej spoločnosti samostatne. 
Z dôvodu lepšej prehľadnosti kontrolný orgán vyššie popísané skutočnosti prehľadne uvádza v nasledovnej tabuľke. Tabuľka neobsahuje tie spoločnosti, pri ktorých v r. 2010 došlo k úplnému odúčtovaniu podielu, resp. vkladu Mesta Žilina do základného imania týchto spoločností – MIS Žilina, s. r. o. a Vedecko – technologický park Žilina.

Názov spoločnosti	Druh spoločnosti	Majetkový podiel mesta
(v %)
(Príloha č. 2)	Majetkový podiel mesta vedený v účtovníctve k 31. 12. 2010 
(v €)	Majetkový podiel mesta uvedený na úplnom výpise z OR SR 
(v €)	
DPMŽ, s. r. o.	s. r. o.	100 %	6 639,-	6 639,-	
Govinvest I., s. r. o.		100 %	6 639,-	6 639,-	
Govinvest II., s. r. o.		100 %	6 639,-	6 639,-	
Obytný súbor Krasňany, s. r. o.		100 %	6 638,78	6 638,783775 **	
Žilina Invest, s. r. o.		51 %	5 079,-	5 079,-	
ŽILINA REAL, s. r. o.		100 %	3 770 497,24	3 770 497,244905 **	
Žilinská parkovacia, s. r. o.		59 %	5 312 687,-	5 312 687,-	
Mestský investorský útvar, s. r. o.		15 %	1 029,01	1 029,01	
MsHK Žilina, a. s.	a. s.	100 %	25 000,-	25 000,- *	
BYTTERM, a. s.		20,16 %	66 400,-	66 400 *	
RRA, a. s.		30,58 %	33 193,92	***	
SEVAK, a. s.		26,55 %	15 216 353,78	15 216 353,78 *	
Žilinské komunikácie, a. s.		19,64 %	7 302,66	7 302,662158 *  **	

* súčin počtu akcií, ktoré vlastní Mesto Žilina v daných spoločnostiach a menovitej hodnoty akcií uvedenej na úplných výpisoch z Obchodného registra SR
** kontrolovaný subjekt pri zaokrúhľovaní postupoval v zmysle Generálneho zákona č. 659/2007 a jeho vykonávacích vyhlášok, konkrétne Vyhlášky MS SR č. 246/2008 Z. z. o pravidlách a postupoch pri premene hodnoty vkladov do imania a menovitej hodnoty základných imaní zo slovenskej meny na eurá
*** podľa kontrolného zistenia ÚHK, o výške podielu Mesta Žilina v danom subjekte neexistujú žiadne doklady a ani predchádzajúce vedenie Mesta Žilina nemalo o danej spoločnosti žiadne informácie

Záujmové združenie právnických osôb
•	Vedecko-technologický park Žilina
V predloženom Zborníku vlastného hospodárenia účtu 062 v analytickom členení k 31. 12. 2010 sa toto združenie objavilo s nulovým konečným stavom k danému dátumu. Táto situácia bola spôsobená tým, že došlo k poníženiu, resp. úplnému odúčtovaniu vkladu Mesta Žilina do základného imania tohto združenia vo výške 16 596,96 € (428/062). K danému kroku sa pristúpilo z toho dôvodu, že od 01. 01. 2009 bolo zákonnou povinnosťou samosprávy zostaviť konsolidovanú účtovnú závierku, čo ustanovil zákon NR SR č. 431/2002 Z. z. o účtovníctve a Opatrenie MF SR zo dňa 17. 12. 2008 č. MF/27526/200/-31. Táto legislatíva určila zostavovateľa konsolidovanej účtovnej závierky ako aj poskytovateľov údajov pre jej zostavenie. Medzi nich nepatrili neziskové organizácie, nadácie, spolky, združenia a pod., ktoré neboli ani dcérskymi, ani spoločnými, ani pridruženými účtovnými jednotkami, preto sa nezahŕňajú do konsolidovanej účtovnej závierky. Podľa správy nezávislého audítora, tieto organizácie vôbec nevstupujú do konsolidácie (bez ohľadu na výšku vkladu) a podľa metodických vysvetlení mali byť tieto vklady účtované do nákladov. Na základe zmeny v postupoch účtovania od 01. 01. 2008 a metodiky realizácie konsolidácie od 01. 01. 2009 a taktiež v zmysle Správy nezávislého audítora z overenia KÚZ za obdobie od 01. 01. 2009 do 31. 12. 2009 bol tento vklad do daného združenia zúčtovaný voči účtu 428 – nevysporiadaný výsledok hospodárenia z minulých rokov. (Príloha č. 4)

Zhrnutie kontrolných zistení
Vykonaná následná finančná kontrola bola zameraná na kontrolu správnosti vedenia majetkového podielu Mesta Žilina vo všetkých obchodných spoločnostiach a iných právnických osobách k 31. 12. 2010 – na porovnanie účtovného stavu s údajmi uvedenými na úplných výpisoch z OR SR. NFK bola vykonaná v dňoch od 27. 04. 2011 do 31. 05. 2011, keď na základe výsledku kontrolovaných skutočností bolo klasifikované 1 kontrolné zistenie, pri ktorom neboli postupy v súlade so všeobecne záväznými právnymi predpismi pri ich porovnaní so skutočnosťou v kontrolovanom subjekte. 
1.	Tým, že kontrolovaný subjekt nemá žiadne doklady a informácie o činnosti danej spoločnosti ako aj informácie a podklady o spôsobe hospodárenia a nakladania s majetkom, ktorý Mesto Žilina vložilo do základného imania uvedenej spoločnosti a tým, že v dokumentácii kontrolovaného subjektu Mesto nemá archivované žiadne doklady preukazujúce výšku majetkového podielu Mesta Žilina v uvedenej spoločnosti, došlo k porušeniu § 7 ods. 2 zákona SNR č. 138/1991 Zb. o majetku obcí a § 6 ods. 1 a 2 a § 8 ods. 1 a 4 zákona NR SR č. 431/2002 Z. z. o účtovníctve.

Správa bola prerokovaná so zodpovednými zástupcami kontrolovaného subjektu, pričom v Zápisnici č. 12/2011 z prerokovania Správy č. 12/2011 boli stanovené termíny na určenie návrhu opatrení a na samotné plnenie opatrení. 

Poverenie č. 13/2011
Vykonanie následnej finančnej kontroly, kontroly hospodárenia s finančnými prostriedkami a zostavenia účtovnej závierky v rozpočtových organizáciách v zriaďovateľskej pôsobnosti mesta
Kontrolovaný subjekt:   Základná škola, Námestie mladosti 1,  010 15  Žilina
Kontrolované obdobie:  Rok 2010
Kontrola bola zahájená a prebieha

Poverenie č. 14/2011  -  Správa č. 14/2011
Kontrolovaný subjekt:  Mesto Žilina – Mestský úrad v Žiline –správcovia pohľadávok a vecne príslušné organizačné útvary
Predmet následnej finančnej kontroly:  Kontrola evidencie a vymáhania pohľadávok podľa jednotlivých pohľadávkových účtov za rok 2010
Kontrolované obdobie:  Rok 2010 
Miesto a čas vykonania následnej finančnej kontroly:
MsÚ v Žiline  v termíne od 03.05.2011 do 10. 06. 2011
Právne predpisy, interné smernice a všeobecné záväzné nariadenia ktoré tvoria základ pre postup pri výkone kontroly:
•	zákon č.431/2002 Z.z o účtovníctve
•	zákon č.582/2004 Z.z o miestnom poplatku za komunálne odpady a drobné stavebné odpady
•	zákon č.511/1992 Z.z. o správe daní a poplatkov a o zmenách v sústave územných finančných orgánov
•	Smernica č.1/2009 prednostu Mestského úradu v Žiline o vymáhaní pohľadávok mesta Žilina, ktorá nadobudla účinnosť 1.12.2009
•	Zásady pre obeh účtovných dokladov mesta Žilina, ktoré nadobudli účinnosť od 1.8.2008

B.1.Všeobecné zistenia
Pri kontrole  evidencie a vymáhania pohľadávok podľa jednotlivých pohľadávkových účtov sa kontrola zamerala na kontrolu dodržania postupov v zmysle Smernice č.1/2009 u pohľadávok:
1.)	ktorých správcom je OE
2.)	pohľadávok za rok 2010 , ktoré boli od správcov EO postúpené na vymáhanie OPaM 
3.)	preverenie v akom štádiu riešenia sa nachádzajú na OPaM „pohľadávky z likvidovaných podnikov“, ktorých správcom bol EO.
4.)	preverenie stavu pohľadávky „Telerádio s r.o. „
Kontrola ostatné kategórie pohľadávok nekontrolovala, nakoľko pohľadávky z daňových príjmov a vyšších územných celkov (účet 319), pohľadávky účtu 311 a pohľadávky, ktorých správcom je organizácia Bytterm a.s.  boli resp. budú riešené samostatnými následnými finančnými kontrolami. Kontrola č.11/2008 – kontrola dodržiavania zákona č.582/2004 o miestnych daniach – daň za psa, č.19/2008- kontrola dodržiavania zákona č.582/2004 Z.z. o miestnych daniach – daň za ubytovanie, č.7/2009 Kontrola dane z nehnuteľností, č.21/2009 kontrola evidencie a vymáhanie pohľadávok a uplatňovania Smernice č.3/2008 o vymáhaní pohľadávok + kontrola uskutočňovania náhradnej výsadby a úhrad spoločenskej hodnoty drevín za rok 2008 a 2009, č.13/2010 kontrola správnosti, hospodárnosti a efektívnosti použitia finančných prostriedkov pri poskytnutých dotáciách – príspevky FO+PO za rok 2009, č.27/2010 kontrola a preverenie postupu pri Návrhu na vysporiadanie záväzkov a pohľadávok MŚK Žilina – Po (príspevková organizácia) zo strany správcu vychádzajúc zo Zápisnice škodovej komisie zo dňa 28.05.2010.
Kontrola pohľadávkových účtov vychádzala z účtovného stavu zo zborníkov hospodárenia k 31.12.2010 v analytickom členení. Kontrola preverila pri jednotlivých pohľadávkových účtoch, či správca pohľadávky postupoval pri ich vymáhaní v zmysle článku  Smernice č.1/2009 prednostu Mestkého úradu v Žiline o vymáhaní pohľadávok mesta Žilina. Z uvedeného dôvodu kontrola základné ustanovenia tejto smernice, ktoré definujú skupiny pohľadávok a stanovujú spôsoby a formu ich vymáhania cituje v úvode správy:

Článok č.1-  úvodné a základné ustanovenia ods. 1 a 2:
1)	Táto smernica upravuje postup pri vymáhaní pohľadávok Mesta Žilina voči dlžníkom vzniknutých zo zákona alebo zmluvného vzťahu alebo iného právne relevantného dôvodu
2)	Na účely tejto smernice sa pohľadávky členia na:
a)	pohľadávky s titulom daňových nedoplatkov z miestnych daní mesta Žilina vráta
ne miestneho poplatku za komunálne odpady a drobné stavebné odpady (ďalej len „daňové pohľadávky“)
b)	iné pohľadávky

Článok č.1- úvodné a základné ustanovenia   ods. 4 až 7:
4)	Na účely tejto smernice iné pohľadávky sú najmä:
a)	pohľadávky vzniknuté zo zákona (s výnimkou zákonov uvedených v treťom bode tohto článku)
b)	pohľadávky vzniknuté zo zmluvy (napr. kúpna zmluvy, nájomná zmluva, zmluva o zriadení vecného bremena)
c)	pohľadávky z bezdôvodného obohatenie na úkor mesta Žilina
d)	pohľadávky vzniknuté v súvislosti so škodou spôsobenou mestu Žilina, na úhradu ktorých má mesto nárok
5)	Všetky odbory MsÚ (správcovia pohľadávok) sú povinné spravovať pohľadávky, ktoré vznikajú v súvislosti s ich činnosťou
6)	Pod správou pohľadávok sa myslí ich evidencia a kontrola dodržiavania lehoty splatnosti
7)	V prípade nedodržania lehoty splatnosti pohľadávky postupuje správca pohľadávky v súlade s ustanoveniami tejto smernice

Článok č.3 - postup vymáhania iných pohľadávok  ods.1 až 3:
1)	Dlžníkovi, voči ktorému sa zistí iná pohľadávka podľa údajov účtovnej evidencie príslušného kalendárneho roka, zašle zamestnanec vecne príslušnému odboru výzvu na úhradu tejto pohľadávky. Vo výzve sa uvedie právny titul pohľadávky, jej výška i s prípadnými sankciami, lehota splatnosti a upozornenie dlžníka na následky nezaplatenia pohľadávky s možnosťou túto vymáhať cez odbor právny a majetkový. Dlžníkovi sa vo výzve poskytne náhradná lehota na plnenie, ktorá nesmie byť kratšia ako 15dení.Výtzvu je potrebné doručovať daňovému subjektu do vlastných rúk.

2)	Ak dlžník po márnom uplynutí náhradnej lehoty na plnenie poskytnutej mu vo výzve 
si svoje povinnosti nesplní, pracovník vecne príslušného odboru odovzdá na odbor právny a majetkový materiál potrebný na vymáhanie pohľadávky. Je potrebné odovzdať doklad preukazujúci právny dôvod pohľadávky (napr. zmluva, faktúra, rozhodnutie) a výzvu na dobrovoľné splnenie povinností spolu s dokladom o doručení. Je potrebné predkladať originál alebo overenú kópiu.
3)	Odbor právny a majetkový neuhradené pohľadávky rieši:
a)	externou formou na základe podpísanej dohody ohľadom vymáhania pohľadávok
b)	súdnou cestou podaním potrebného návrhu po posúdení skutkových okolností prípadu
c)	cestou exekučného konania v prípade, ak si dlžník svoju povinnosť nesplní ani napriek tomu, že to ukladá rozhodnutie, ktoré je exekučným titulom.
 
1.)	Pohľadávky , ktorých správcom je EO
        Účet 315 – ostatné pohľadávky
•	315 2 212- ostatné pohľadávky – mylné platby
účet	názov	PS k 01.01.2010	KS k 31.12.2010	
315	Ostatné pohľadávky			
315 2 212	Ostatné pohľadávky- mylné platby	33 9727,71	14	649,21	
Kontrola vyžiadala pracovisko ekonomického odboru o vyjadrenie k stavu účtu mylných platieb. Pracovisko sa písomne vyjadrilo ku všetkým pohľadávkam tohto účtu a na základe priložených kópií bankových výpisov a pokladničných dokladov  kontrola zistila, že mylné platby v sume 919,32 € boli  v priebehu mesiaca január 2011 na základe telefonických výziev správcu vrátené na účet Mesta Žilina                                                         		 
Odporučenie:
Kontrola využitie daného spôsobu vníma  ako prejav šetrenia verejných zdrojov pri zasielaní výzvy doručenou poštou, ale doporučuje v budúcnosti pri využívaní tejto formy, vypracovať úradný záznam telefonického dohovoru.
Nedostatok:
Najvyšší objem v tejto kategórii pohľadávok tvorí pohľadávka na sumu 13 729,70 € vedená ako pohľadávka  Exekútorský úrad, Rožňava. 
Kontrolné zistenie:
Historická genéza pohľadávky „exekútorský úrad“, ktorá má svoje historické začiatky v roku 1991, následný proces rozporovania z pohľadu jej nárokovateľnosti zo strany veriteľov a skutočnosť že ani v roku 2011 tento proces nie je uzavretý  , vyššie uvedené zistenia  kontrola hodnotí v čase vzniku predmetnej  pohľadávky  ako nedostatočnú ochranu majetku obce  v zmysle zákona č. 138/1991 Zb. o majetku obcí  bez možnosti ovplyvnenia jej výsledku ako aj priebeh súčasného súdneho sporu  zo strany zodpovedných pracovníkov mesta Žilina.

účet 318- pohľadávky z nedaňových príjmov
•	318 2 01 pohľadávky za vodu
účet	názov	PS k 01.01.2010	KS k 31.12.2010	
318	Pohľadávky z nedaňových príjmov			
318 2 01	Pohľadávky za vodu	7 859,47	4 631,40	
Na základe predložených materiálov a zoznamu odberateľských faktúr k 31.12.2010 za túto kategóriu kontrola  zistila, že  nedoplatky k 31.12.2010 tvoria pohľadávky z obdobia rokov 2008 až 2010, pričom za rok 2010 ide o pohľadávky v objeme 1006,61 €. Na túto kategóriu pohľadávok je vytvorená opravná položka, ktorá k 31.12.2010 bola vo výške 1 113,58 €.
Nedostatok:
Kontrola upozorňuje na skutočnosť, že pri tvorbe opravnej položky v podmienkach mesta Žilina (Smernica č.3/2009  pre tvorbu a účtovanie opravných položiek) sa postupuje podľa § 20 ods.14 zákona č.595/2003Z.z o dani z príjmov, t.j. orgán verejnej správy na tvorbu opravných položiek v smernici použil ustanovenie zákona pre podnikateľské subjekty, ktoré dosiahnutý hospodársky výsledok za účtovne obdobie upravujú pre daňové účely dane z príjmov o (ne) uznateľné daňové výdavky (náklady), pričom v prípade opravných položiek sa za uznateľné daňové výdavky(náklady) pre účely dane z príjmov zahŕňajú opravné položky v percentuálnom vyjadrení podľa doby aká uplynula od splatnosti pohľadávky. 
Využitie ustanovení tohto hmotno-právneho predpisu pre účely smernice orgánu územnej samosprávy kontrola nepovažuje za správne. 
Kontrola na základe predložených dokumentov preverila, či správca pohľadávky postupoval pri vymáhaní pohľadávok za rok 2010 v zmysle čl.3 predmetnej smernice. 

Podľa textu v upomienkach, ktoré sa zasielali v roku 2010, náhradný termín na zaplatenie pohľadávky bol správcom určený do  7 dní po doručení výzvy. Ide o náhradný termín, ktorý je  kratší ako určuje smernica, čo je nad rámec čl.3 ods.1 Smernice č.1/2009.
Nedostatok:
Kontrola však poukazuje na skutočnosť, že  správca nedodržal podmienku predloženia predmetnej pohľadávky na vymáhanie na OPaM, a to po márnom uplynutí náhradnej lehoty, ktorá v texte upomienky je stanovená, cit:“ do 7 dní po doručení tejto upomienky“. Pohľadávka za Michalcová Alžbeta, na základe poznámky na upomienke*** , bola na OPaM postúpená v termíne pred lehotou jej splatnosti. Z dôvodu, že správca v prípade tejto pohľadávky konal v rozpore so Smernicou, kontrola poznámku o postúpení tejto pohľadávky na riešenie OPaM písomne preverila. Na základe písomného vyjadrenia z OPaM, o tejto pohľadávke pracoviská odboru nemajú žiadnu informáciu, z čoho kontrola usudzuje že predmetná pohľadávke na OPaM nebola ani postúpená na právne vymáhanie. Z tabuľky je zrejmé, že ostatné pohľadávky   na OPaM boli predložené až v novom zúčtovacom období, čo pri počte nezaplatených pohľadávok za túto kategóriu   kontrola považuje za neprimerané.

Kontrolné zistenie: 
Odstúpenie pohľadávok na vymáhanie OMaP  nebolo zo strany správcu realizované v zmysle čl. 3 ods.2 Smernice č.1/2009 t.j. po márnom uplynutí náhradného termínu, ale až v mesiaci február 2011.                                           

•	318 2 8121 Pôžička MsHK a.s. Žilina
účet	názov	PS k 01.01.2010	KS k 31.12.2010	
318	Pohľadávky z nedaňových príjmov			
318 2 8121	Pohľadávky – MsHK Žilina a.s.	20 962,43	20 962,43	
Ide o pohľadávky z pôžičiek z roku 2002, na ktoré je v plnej výške vytvorená opravná položka. Na základe predloženého písomného vyjadrenia od EO, vrátane priložených kópii dokumentov, táto pohľadávka bola opätovne riešená aj v roku 2010, kde MsÚ zo dňa 23.4.2010  listom žiadal MsHK o dokladové preukázanie  tvrdenia, že táto časť pohľadávky  bola na MsHK zúčtovaná v roku 2003 ako dotácia na základe rozhodnutia MZ. MsHK a.s. listom zo dňa 28.4.2010 oznámil, že zúčtovací doklad potvrdzujúci nimi uvádzanú skutočnosť na čiastku 20 962,43 € neevidujú. OPaM listom dňa 6.8.2010  potvrdil EO že predmetná pohľadávka je uznateľná  a nepremlčateľná, pričom riešenie otázky podania návrhu na súdne konanie je v rozhodnutí štatutárnych orgánov mesta Žilina. V súčasnej dobe predmetná pohľadávka je v riešení EO.  Nie sú dodržané lehoty.                                              

•	318 2 813 Letisko – finančná výpomoc
účet	názov	PS k 01.01.2010	KS k 31.12.2010	
318	Pohľadávky z nedaňových príjmov			
318 2 813	Pohľadávky – Letisko Žilina a.s.	16 596,96	3 319,39	
											
Kontrola tento pohľadávkový účet preverila na základe podkladov z inventarizácie k 31.12.2010 a podľa splátkového kalendára z EO. Splátky za rok 2010 z Dohody o poskytnutí pôžičky č.21/2002-Fin/2002 zo dňa 4.3.2002 a z Dohody o poskytnutí pôžičky č.135/2002-Fin/2002 zo dňa 18.11.2002 boli za rok 2010  uhradené v plnej výške. Konečný zostatok tohto účtu je zostatkom nesplatenej čiastky k 31.12.2010. Splatenie  splátkového kalendára z oboch zmlúv končí 31.12.2014. Nakoľko ostávajúca časť nesplatenej pohľadávky má už charakter dlhodobej pohľadávky, na základe informácie z EO, ostávajúca časť nesplatenej časti pohľadávok bola na konci roku preúčtovaná na účet 378 1 05.	

účet	názov	PS k 01.01.2010	KS k 31.12.2010	
378	Iné pohľadávky			
378  1 05	Iné pohľadávky –Letisko Žilina a.s. – splátka pôžičky	0	9 958,18	
                                                                                                                                  
Účet 372- Transfery –zúčtovanie so subjektmi mimo verejnej správy
•	372 21 2123 – Transfery – bežné granty
účet	názov	PS k 01.01.2010	KS k 31.12.2010	
372	Transf.so subjek.mimo verejnej správy			
372 21 21 23	Transfer- bežné granty	1 832,55	5 536	
V prípade tohto pohľadávkového účtu ide o nedoplatky z poskytnutých, nevyúčtovaných   a nevrátených dotácií v zmysle zmluvných dojednaní. Za rok 2010 ide o nevrátené dotácie vo výške  4 200,- € a za rok 2009  nevrátené dotácie sú vo výške  1336,-  € a týkajú sa subjektov Národná spoločnosť pre prevenciu kriminality, zmluva č.75/2009 (1 105,- €), na ktorú je už vystavaný exekučný príkaz na odúčtovanie danej pohľadávky z účtu organizácie, zmluva č.128/2009 (231,- €). Na základe písomného vyjadrenia OPaM , vo veci bol vydaný platobný rozkaz na zaplatenie sumy 231,- € s úrokom z omeškania 9%ročne z dlžnej sumy od 01.12.2009 do zaplatenia. Keďže povinný dlžnú čiastku na základe platobného rozkazu neuhradil, bol podaný návrh na vykonanie exekúcie EX1710/2010 Momentálne je celá vec v štádiu exekúcie vedenej zrážkami z dôchodku povinného v mesačnej výške 41,20 € .                     

Na základe predložených zmluvných dokumentov správca  postupoval v zmysle Smernice č.1/2009  a zmluvným partnerom zaslal  „pokus o zmier“, kde náhradný termín vrátenia prostriedkov bol stanovený do 14 dní od obdržania výzvy, ktorá bola zasielaná doručenou poštou. Následne správca pohľadávky postúpil na riešenie OPaM , ktorý k daným pohľadávok postúpil na Okresnú súd v Žiline návrh na vydanie platobného rozkazu. K niektorým pohľadávkam je platobný rozkaz vydaný   a niektoré pohľadávky už boli aj uhradené   
                                                                                                                                   
Kontrolné zistenie: 
Odstúpenie pohľadávok na vymáhanie OMaP  nebolo zo strany správcu realizované v zmysle čl.3 ods.2 Smernice č.1/2009 t.j. po márnom uplynutí náhradného termínu, ale až v mesiaci február 2011.      	                                                                                  
                
•	378 2 212 Iné pohľadávky – refakturácie
účet	názov	PS k 01.01.2010	KS k 31.12.2010	
378	Iné pohľadávky			
378 2 212	Iné pohľadávky-refakturácie	46 892,01	39 299,38	
V konečnom zostatku nezaplatených faktúr k 31.12.2010, pohľadávky za rok 2010 sú vo výške 6 497,15 €. Na základe vyjadrenia správcu pohľadávky, urgenciu ich zaplatenia realizovala telefonicky  a v prípade spoločnosti priamo na pracovisku EO. Na základe konzultácie so správcom, pohľadávky za rok 2010 sú k 30.4.2011 uhradené. Rozdiel vo výške 32 802,23 € tvoria pohľadávky z obdobia rokov 1995-2009, na ktoré je vytvorená opravná položka vo výške 22 696,54 € a predmetné pohľadávky sú v riešení na OPaM. 
Odporúčanie:
Kontrola využitie daného spôsobu vníma  ako prejav šetrenia verejných zdrojov pri zasielaní výzvy doručenou poštou, ale doporučuje v budúcnosti pri využívaní tejto formy, vypracovať úradný záznam telefonického dohovoru. V prípade že aj napriek tomu nedôjde k úhrade predmetnej pohľadávky je  správca povinný už postupovať v zmysle ustanovení Smernice č.1/2009.                           								  

•	378 2 03 Iné pohľadávky -MSHK– dohoda o splátkach
účet	názov	PS k 01.01.2010	KS k 31.12.2010	
378	Iné pohľadávky			
378 2 03	Iné pohľadávky- MSHK-dohoda o splátkach	0	200 000	
Mesto  Žilina dňa 20.10.2010 (účastník č.1) podpísalo  s MsHK Žilina a.s. (účastník č.2) so súhlasom Žilinská parkovacia   spoločnosť s r.o. (veriteľ) Dohodu s dlžníkom o prevzatí dlhu (ďalej Dohoda). Dlžníkom je MsHK Žilina a.s. voči Žilinskej parkovacej spoločnosti s r.o. z titulu zmluvy o pôžičke zo dňa 5.11.2009 a to vo výške 200 000,- € s príslušenstvom 6% úrokom ročne.
Mesto Žilina a.s. sa zaviazalo prevzatím tohto dlhu, ktorého úhrada je zmluvne dohodnutá podľa č.l2 ods.2 písm. b) Dohody do 30.6.2011. Nakoľko splatenie dlžnej čiastky je zmluvne dohodnuté na 30.06.2011 aj inštitút vymáhania tejto pohľadávky zo strany Mesta Žilina voči MSHK Žilina a.s. nastúpi až po tomto termíne, resp. na základe informácie EO sa zvažuje aj inštitút započítania pohľadávok.							   

2.)	Pohľadávky za rok 2010 , ktoré boli od správcov postúpené na vymáhanie OPaM 
V zmysle článku 3 od.3 Smernice č.1/2009 o vymáhaní pohľadávok mesta Žilina, odbor právna a majetkový iné pohľadávky  rieši, cit:
a)	externou formou na základe podpísanej osobitnej dohody ohľadom vymáhanie pohľadávok
b)	súdnou cestou podaním potrebného návrhu po posúdení skutkových okolností prípadu
c)	cestou exekučného konania v prípade, ak dlžník si svoju povinnosť nesplní ani napriek tomu, že to ukladá rozhodnutie, ktoré je exekučným titulom. 

Od roku 2011 vymáhanie pohľadávok mesto Žilina rieši vlastnými silami - OPaM, tak aj  externými na základe plnomocenstva, ktoré sú udelené štatutárom mesta v konkrétnej veci. Na základe písomného vyjadrenia OPaM, pri vymáhaní pohľadávok sa vyžívajú všetky zákonné možnosti od výziev, návrhu na vydanie platobného rozkazu, splátkové kalendáre. 
Kontrola preverila zo spisových zložiek OPaM akú formu riešenia pohľadávok, ktorých správcom je EO, a ktoré neboli na základe výziev zaplatené, právny odbor využil. Tieto pohľadávky sú uvedené nižšie, vrátane uvedenia právneho stavu riešenia tejto pohľadávky.

3.)	Pohľadávky z  tkz. „likvidovaných podnikov“
Pohľadávky likvidovaných podnikov, ktoré sú   v riešení OPaM sú v účtovníctve zúčtované na účte 318 v analytickom členení a je na ne vytvorená opravná položka. Nakoľko jednotlivé analytické účty týchto pohľadávok sa skladajú z dielčích pohľadávok voči fyzickým a právnickým osobám, kontrola  ich pre lepšiu čitateľnosť uvádza za každý analytický účet samostatne, aj s uvedením poznámky jej riešenia OPaM:

•	Účet 318 2 240 - Podnik služieb II- Závodská cesta 
Z týchto pohľadávok je 45% pohľadávok spôsobilých na odpis.                                                              

•	Účet 318 2 340 –Podnik služieb – Horný Val
  Z týchto pohľadávok je 33% spôsobilých na odpis.                                                                      

•	Účet 318 2 402 – Mototrans
Z týchto pohľadávok je 95% spôsobilých na odpis.                                                                                       

•	Účet 318 2 409 Kovoslužba
Z týchto pohľadávok je 80% spôsobilých na odpis.                                                                                           

•	Účet 318 2 410 Obnova
Z týchto pohľadávok je 43% spôsobilých na odpis                                                                                       

Na základe predložených spisov z OPaM k pohľadávkam tkz. podnikov v likvidácii je zrejmé, že na niektoré pohľadávky v predloženým dokumentoch z OPaM nie sú založené žiadne spisy. Z uvedeného dôvodu ku všetkým týmto pohľadávkam kontrola  požiadala OPaM o písomné vyjadrenie ku každej pohľadávke samostatne, respektíve dohľadanie chýbajúcich spisov, pričom aj na základe stanoviska a vyjadrenia pracovníka OPaM k predmetným pohľadávkam neexistuje žiadna písomná dokumentácia. Z tejto kategórie tkz „podnikov v likvidácii“, pohľadávky, je možné odhadovať, že mnohé z týchto pohľadávok sú spôsobilé na odpis z celkového stavu nezaplatených pohľadávok (232 118,64€), pričom podľa predbežného odhadu  tvoria cca 55 %.
Podľa údajov v tabuľkách je zrejmé, že výkon exekúcie k predmetným pohľadávkam je s minimálnym výsledkom úspešnosti exekučných titulov, nakoľko oproti roku 2009 nedošlo u týchto pohľadávok k žiadnym zmenám. Výnos z exekúcií za rok 2010 bol prakticky nulový.
Je nevyhnutné všetky exekučne vymáhané pohľadávky  prehodnotiť po stránke inkasa od dátumu exekučného rozhodnutia po súčasnosť a na základe písomného vyjadrenia od exekútora, aká je pravdepodobnosť reálneho vymoženia týchto pohľadávok (ktoré sú ešte z obdobia štátnych podnikov), pripraviť ich na schválenie do MZ na odpis vrátane vyčíslenia výdavku rozpočtu vo výške poplatkov za zastavenie výkonu exekúcie. Kontrola je tohto názoru, že ak od začatia výkonu exekúcie napr. v r.1999 k dnešnému dňu na pohľadávke nedošlo k žiadnej zmene (za 11 rokov) je potrebné vyhodnotiť efektívne, účelné a účinné vynakladanie verejných zdrojov pri pokračovaní  exekučných  konaní.

Kontrolné zistenie:
Kontrola vyššie uvedené skutočnosti hodnotí ako porušenie § 8, § 10, § 32 zákona č. 431/2002 Z. z. o účtovníctve z dôvodu nepreukázateľnosti účtovných záznamov a účtovných dokladov, porušenie § 7 ods.1 a 2 ods. c) zákona č. 138/1991 Z. z. o majetku obcí, nakoľko neboli dostatočne využívané a využité právne prostriedky na ochranu majetku mesta a čl. 15 ods. 1 Zásad hospodárenia a nakladania s majetkom mesta Žilina (VZN č.21/2009) nakoľko mesto nedostatočne vykonávalo právo správy a hospodárenia s pohľadávkami pri ich včasnom uplatňovaní a vymáhaní.

4.)	Preverenie stavu pohľadávok 
    Účet 314- Poskytnuté prevádzkové preddavky
•	314 2 703 poskytnuté prevádzkové preddavky 
Aj keď tento pohľadávkový účet nie je v správe EO, kontrola ho uvádza z toho dôvodu, že na túto pohľadávku upozornila už pri kontrole č.21/2009 . Ide o zálohovú faktúru č.0009 z 04.12.2000  na sumu 90 000.-Sk (  987,45 €) na výrobu filmu. Dodávateľ diela  po jej zaplatení nevystavil riadnu „ostrú“ faktúru, aj napriek skutočnosti že bol plátcom DPH (DIČ 36370703/694)a bol povinný jej vystavením v zmysle zákona č.222/2002 o dani z pridanej hodnoty. Na základe preverenia, je na túto pohľadávku vytvorená opravná položka, ktorej KZ k 31.12.2010 je vo výške 2 987,45 €. Vytvorenie opravnej položky k pohľadávkam vychádza z inštitútu účtovnej opatrnosti z rizika ich nezaplatenia, ale evidencia tejto pohľadávky, ktorej splatnosť bola v roku  2000 a v účtovníctve účtovnej jednotky sa nachádza aj v roku 2010,   kontrola považuje  za neobjektívne a nesprávne, nakoľko evidovanie tejto pohľadávky po zaplatení zálohy na preddavkovom účte je nedodržanie §19 ods.10 zákona č.523/2004 Z.z o rozpočtových pravidlách verejnej správy, nakoľko preddavky musia byť finančne vysporiadané najneskôr do konca rozpočtového roka v ktorom boli poskytnuté a súčasne aj  nedodržanie postupov účtovania pre rozpočtové organizácie v zmysle Opatrenia MF SR z 8.augusta 2007 nakoľko predmetná pohľadávka po zaplatení nebola vydokladovaná riadnou dodávateľskou faktúrou a následne zúčtovaná na účte  312  vo väzbe na príslušný nákladový účet. Zároveň  predmetná pohľadávka je v statuse premlčateľnosti. Na základe písomného stanoviska z OPaM , táto pohľadávka bola z EO postúpená dňa 31.3.2011. OPaM dňa 4.4.2001 na spoločnosť zaslala výzvu na úhradu sumy  2 987,45 €. Dňa 13.4.2011 konateľ spoločnosti oznámil, že  spoločnosť od r.2002 nevykazuje žiadnu činnosť.
Na základe preverenie na stránkach www.zrsr.sk, spoločnosť nemá ukončenú žiadnu z činností  ktorú má uvedenú  v predmete podnikania. Na www.orsr.sk Listiny uložené v Zbierke listín OS Žilina, je uložená účtovná závierka za rok 2010 + poznámky, čo tiež nepotvrdzuje vyjadrenie konateľa spoločnosti, že spoločnosť nevykazuje žiadnu činnosť. Pohľadávka sa nevymáha k predmetu činnosti , ale voči spoločnosti ako takej, ktorá je k dnešnému dňu riadne zapísaná v OR SR ako podnikateľský subjekt.             		                                                
Kontrola upozorňuje na skutočnosť, že pri tejto pohľadávke neriešime inštitút úhrady predmetnej sumy v prospech mesta Žilina, ako objednávateľa služby, ale zdokladovania prijatej zálohy spoločnosťou riadnou faktúrou vo výške prijatej zálohy. 
Kontrolné zistenie:
Kontrola poukazuje na skutočnosť že v prípade účtu-314 poskytnuté prevádzkové preddavky nie je predmetom riešenia tejto pohľadávky jej vymožiteľnosť z finančného hľadiska, ale o nenaplnenie § 19 ods. 10 zákona č.523/2004 Z. z., kedy preddavky musia byť finančne zúčtované do konca rozpočtového roka, v ktorom boli poskytnuté.          

Záver:
Následnou finančnou kontrolou pohľadávok kontrola mala preveriť ako je v praxi na strane správcov pohľadávok a následne  na strane OPaM využívaný, aplikovaný a dodržiavaný postup pri ich vymáhaní v zmysle platnej Smernice  č.1/2009 prednostu Mestského úradu v Žiline o vymáhaní pohľadávok mesta Žilina, ktorá nadobudla účinnosť dňa 1.12.2009. Nakoľko časovým obdobím kontroly bol rok 2010, kontrola nedostatky, ktoré počas výkonu kontroly zistila zhrnula do 4 kontrolných zistení a ostatné nedostatky hodnotí ako administratívne nedostatky, ktoré nemali zásadne negatívny vplyv a dopad na  skutočnosti pri aplikácii Smernice v praxi.  Popísané skutočnosti a nedostatky uvedené za každým pohľadávkovým  účtom  nemajú vždy charakter kontrolného zistenia. Ide o pomenovanie nedostatkov alebo prípadov a skutočností, ktoré pri dodržaní postupov uvedených v smernici na strane správcu aj s odporúčaniami kontrolného orgánu môžu byť  v zúčtovacom období roku 2011 eliminované. 

Zhrnutie kontrolných zistení: 
1.	Historická genéza pohľadávky „Exekútorský úrad“, ktorá má svoje historické začiatky v roku 1991, následný proces rozporovania z pohľadu jej nárokovateľnosti zo strany veriteľov a skutočnosť, že ani v roku 2011 tento proces nie je uzavretý, vyššie uvedené zistenia  kontrola hodnotí v čase vzniku predmetnej  pohľadávky  ako nedostatočnú ochranu majetku obce  v zmysle zákona č. 138/1991 Zb. o majetku obcí  bez možnosti ovplyvnenia jej výsledku ako aj priebehu súčasného stavu - súdneho sporu  zo strany zodpovedných pracovníkov mesta Žilina – vo veci prebieha konanie. 
2.	Odstúpenie pohľadávok na vymáhanie OMaP  nebolo zo strany správcu pohľadávok postupované plne v zmysle čl. 3 ods. 2 Smernice č. 1/2009 t.j. po márnom uplynutí náhradného termínu, ale až v mesiaci február 2011.                                                      
3.	V kategórii pohľadávok „podnikov v likvidácii“ kontrola zistené skutočnosti hodnotí ako porušenie § 8, § 10, § 32 zákona č. 431/2002 Z. z. o účtovníctve z dôvodu nepreukázateľnosti účtovných záznamov a účtovných dokladov, porušenie § 7 ods.1 a 2 ods. c) zákona č. 138/1991 Z.z. o majetku obcí, nakoľko neboli dostatočne využívané a využité právne prostriedky na ochranu majetku mesta a Zásad hospodárenia a nakladania s majetkom mesta Žilina, nakoľko mesto nedostatočne vykonávalo právo správy a hospodárenia s pohľadávkami pri ich včasnom uplatňovaní a vymáhaní. 
4.	Kontrola poukazuje na skutočnosť že v prípade účtu-314 poskytnuté prevádzkové preddavky nie je predmetom riešenia tejto pohľadávky jej vymožiteľnosť z finančného hľadiska, ale otázka účtovných postupov a  nenaplnenia § 19 ods. 10 zákona č. 523/2004 Z. z., kedy preddavky musia byť finančne zúčtované do konca rozpočtového roka, v ktorom boli poskytnuté.          

Správa bola prerokovaná so zodpovednými zástupcami kontrolovaného subjektu, pričom v Zápisnici č. 14/2011 z prerokovania Správy č. 14/2011 boli stanovené termíny na určenie návrhu opatrení a na samotné plnenie opatrení. 

Poverenie č. 15/2011  -  Správa č. 15/2011
Kontrolovaný subjekt: Mesto Žilina – Mestský úrad v Žiline – príslušné organizačné útvary
Predmet následnej finančnej kontroly: Kontrola  plnenia Opatrení, ktoré boli prijaté ba mimoriadnom zasadnutí MZ v Žiline dňa 16.07.2010 uznesením č.77/2010 pri schvaľovaní Záverečného účtu mesta Žilina za rok 2009
Kontrolované obdobie:   Rok 2010 
Miesto a čas vykonania následnej finančnej kontroly:
MsÚ v Žiline  v termíne od 26.05.2011 do 10. 06. 2011
Právne predpisy, interné smernice a všeobecné záväzné nariadenia ktoré tvoria základ pre postup pri výkone kontroly:
•	zákon č.431/2002 Z.z o účtovníctve
•	zákon č.582/2004 Z.z o miestnom poplatku za komunálne odpady a drobné stavebné odpady
•	zákon č.511/1992 Z.z. o správe daní a poplatkov a o zmenách v sústave územných finančných orgánov
•	Smernica č.1/2009 prednostu Mestského úradu v Žiline o vymáhaní pohľadávok mesta Žilina, ktorá nadobudla účinnosť 1.12.2009
•	Zásady pre obeh účtovných dokladov mesta Žilina

B.1.Všeobecné zistenia
Kontrola pri vyhodnocovaní prijatých Opatrení (ďalej len opatrenia)  z mimoriadneho zastupiteľstva v Žiline dňa 16.07.2010 prijatých uznesením č.77/2010 preverila  plnenie týchto prijatých opatrení a ich dopad na zlepšenie výkonných činnosti jednotlivých pracovísk, ktoré boli nositeľmi týchto úloh v nasledovných obdobiach, k čomu využila úroveň svojho poznania aj z následných finančných kontrol a to poverenie č. 27/2010 – kontrola a preverenie postupu pri návrhu na vysporiadanie záväzkov a pohľadávok MŠK Žilina – PO (príspevková organizácia) zo strany správcu vychádzajúc zo Zápisnice Škodovej komisie zo dňa 28.05.2010, poverenie č. 06/2011 – kontrola procesu inventarizácie majetku, záväzkov a rozdielu majetku a záväzkov ku dňu riadnej účtovnej závierky v podmienkach mestskej samosprávy,  poverenie č. 14/2011 - kontrola evidencie a vymáhania pohľadávok podľa jednotlivých pohľadávkových účtov.
Kontrola  každé prijaté opatrenia vyhodnotila  na základe úrovne poznania z kontrol a informácií, ktoré získala  pri osobnej konzultácii s pracovníkmi pracovísk, ktoré boli nositeľmi týchto úloh. Kontrola na začiatku vyhodnotenia týchto opatrení dáva do pozornosti skutočnosť, že medzi časom, kedy boli opatrenia prijaté a termínom do kedy mali byť zrealizované, na pracoviskách došlo k organizačným a personálnym zmenám. Z dôvodu týchto skutočností kontrola pri vyhodnocovaní opatrení, kde následne  u gestora nastali organizačné a personálne zmeny   aplikovala úroveň poznania z vyššie uvedených kontrol.
 B.2 Vyhodnotenie Opatrení

Opatrenie č.1:
Vypracovať návrh odstránenia nedostatkov zistených pri inventarizácii majetku, cenín a pohľadávok  pri dodržaní ustanovení zákona č.431/2002 Z. z. o účtovníctve 
Stanovisko kontroly:
Boli prijaté opatrenia vo forme  Príkazu č. 1/2009 prednostu MsÚ v Žiline na odstránenie nedostatkov zistených ÚHK pri kontrole inventarizácie majetku a záväzkov k 31. 12. 2008.
Pri kontrole inventarizácie k 31.12.2009 a pri  kontrole plnenia Príkazu č.1/2009 boli zistené 
skutočnosti, že neboli odstránené všetky nedostatky ( Správa č.04/2010)
Vyhodnotenie: Splnené čiastočne 

Opatrenie č.2:
Spracovať  návrh nových opatrení vyplývajúcich zo záverov Kontroly č. 04/2010 pre odstránenie nedostatkov vyplývajúcich z Inventarizácie za rok 2009. 
Termín: do 31. 07. 2010					                     Zodp: prednosta MsÚ
Stanovisko kontroly:
Na základe Poverenia č. 04/2010   bola vykonaná kontrola dodržiavania a uplatňovania zákona č. 431/2002 Z. z. o účtovníctve - inventarizácia majetku k 31.12.2009 v kontexte na Príkaz prednostu č. 1/2009 na odstránenie nedostatkov zistených útvarom hlavného kontrolóra pri kontrole inventarizácie majetku a záväzkov k 31.12.2008. Kontrola výkon kontroly rozdelila na dve samostatné časti a to na vyhodnotenie plnenia príkazu č.1/2009  - odstránenie nedostatkov zistených pri inventarizácii k 31.12.2008 a samostatne vyhodnotila  inventarizáciu k 31.12.2009. Kontrolovaný subjekt pri vypracovaní opatrení na odstránenie novozistených nedostatkov ich pripravil len za oblasť Príkazu č.1/2009 a za oblasť zistených nedostatok z riadnej inventarizácie za rok 2009 nevypracoval žiadne opatrenia. Na túto skutočnosť bol vecne príslušný odbor  upozornený listom zo dňa 11.8.2010 z úrovne kontrolného orgánu.  Kontrolovaný subjekt na urgenciu ÚHK  reagoval písomnou žiadosťou o predlženie  termínu  do 31.10.2010 na ich    vypracovanie z dôvodu rozsahu  kontrolných zistení (list č.60919/2010-OFM-SLE zo dňa 21.8.2010). Kontrolný orgán urgoval tieto opatrenia  (list zo dňa 19.01.2011). Návrh opatrení na odstránenie nedostatkov zistených pri kontrole inventarizácie k 31.12.2009 však predložený nebol a zostali v platnosti len tie   opatrenia, ktoré sa týkali  nesplnených úloh na odstránenie nedostatkov zistených pri   inventarizácii majetku  k 31.12.2008 v zmysle   Príkazu č.1/2009. 
Kontrola z uvedeného dôvodu sa pri vyhodnotení tohto opatrenia oprela o úroveň poznania z kontroly  procesu inventarizácie majetku, záväzkov a rozdielu majetku a záväzkov ku dňu riadnej účtovnej závierky v podmienkach mestskej samosprávy k 31.12.2010, ktorú vykonala na základe Poverenia č.14/2011 v zmysle schváleného plánu kontrolnej činnosti na I. polrok  2011. Nastavený a realizovaný  nový systém výkonu  inventarizácie k 31.12.2010 však  preukázal, že mnohé nedostatky (formálne aj vecné) zistené pri kontrole inventarizácie za rok 2009, boli odstránené. Bolo  to aj v dôsledku skutočnosti, že v Príkaze primátora na inventarizáciu majetku, záväzkov a a rozdielu majetku a záväzkov mesta Žilina k 31.12.2010 boli nastavené mnohé procesy  a úlohy tak, aby sa predišlo vzniku a pretrvávaniu nedostatkov z predchádzajúcich období a aby sa pri inventarizácii neopakovali. Je potrebné v zlepšovaní procesu inventarizácie pokračovať aj v budúcom období a to hlavne v kategórii pohľadávok (daňových aj nedaňových), v otázke zmeny ocenenia majetku, (opravné položky, ich tvorba a rozpúšťanie) a vysporiadania  účtu obstarania  042.
Kontrola dáva do pozornosti aj skutočnosť, že v oblasti inventarizácie je nevyhnutné vyprecizovať  ako po vecnej, tak aj po formálnej stránke tento proces aj v organizáciách v zriaďovateľskej  pôsobnosti mesta Žilina (RO –ZŠ), ktoré náhodným výberom kontrola zmapovala, pričom  tieto skutočnosti budú podrobne preverené a rozpracované v kontrole v 2. polroku 2011 na základe plánu kontrolnej činnosti hlavného kontrolóra, ktorý je v schvaľovacom procese.  
Vyhodnotenie: splnené čiastočne
 
Opatrenie č.3:
Po vysporiadaní sporných nezrovnalostí na majetku vedenom na podsúvahových účtoch, ktorý prešiel z II. účtovného okruhu, dokončiť proces zaradenia majetku do evidencie majetku  v rámci  riadneho účtovného okruhu mesta Žilina 
Termín: do 30. 11. 2010					                    Zodp.: vedúci OP a M
Stanovisko kontroly
Podľa evidenčného stavu podsúvahových účtov k 31.12.2010, na ktorých sa eviduje  nezaradený majetok z II. zúčtovacieho okruh (pozemky), v priebehu roku 2010 oproti roku 2009 došlo k ich čiastočnému zníženiu, ale nie k celkovému vysporiadaniu. Podľa vyjadrenia vecne príslušných odborov z dôvodu časovej a formálne náročnosti preukazovania vlastníckeho práva mesta Žilina k daným pozemkom. 
Kontrola upozorňuje na skutočnosť, že pri inventarizácii majetku k 31.12.2010 bola prijatá  filozofia „riadne vykonanej inventúry“ za majetkové účty aktív a pasív s tým, že k inventarizácii podsúvahových účtov sa bude venovať pozornosť vyhlásením samostatnej inventarizácie v priebehu roku 2011, čo je uvedené aj v Príkaze  primátora mesta Žilina na vykonanie inventarizácie majetku, záväzkov a rozdielu majetku a záväzkov mesta Žilina k 31.12.2010. 										
Aj na základe opatrení z kontroly NKÚ je stanovené opatrenie č. 7. Vykonať priebežnú inventarizáciu DHM na MÚ v Žiline, v termíne do 31. 08. 2011 v súlade so zákonom č. 431/2002 Z. z., čo potvrdzuje skutočnosti uvedené vyššie.				
Vyhodnotenie: Splnené čiastočne

Opatrenie č.4 :
Naplniť prijaté opatrenia vyplývajúce zo Správy č.21/2009 – Kontrola evidencie a vymáhania pohľadávok:
•	Spracovať prehľad  pohľadávok po lehote splatnosti vyššej ako 120 dní k 30.5.2010 a tento predložiť odboru právnemu a majetkovému a do porady vedenia
            T: do  30.6.2010                                                              Zodp: koordinátor prac.učtárne
                                                                                         v spolupráci so správcami pohľadávok
Stanovisko kontroly:
Podľa vyjadrenia pracovníkov EO, gestor tejto úlohy  už nie je zamestnancom pracoviska učtárne a nie je možné s odstupom času nájsť kompletnú písomnú dokumentáciu k tejto úlohe. Na základe vyjadrenia pracovníkov EO, zoznam  pohľadávok po lehote splatnosti 120 dní, ktorý bol v správe pracoviska učtárne bol  spracovaný a predložený ako samostatný materiál ako na poradu vedenia tak na odbor právny a majetkový.
Vyhodnotenie: splnené        

•	Vyhodnotiť vymožiteľnosť týchto pohľadávok z legislatívneho hľadiska a určiť postup pri vymáhaní pohľadávok. Nevymožiteľné pohľadávky postúpiť škodovej komisii s úplnou dokladovou štruktúrou.
      T: 30.7.2010                                                                                          Zodp: Vedúci OPaM
Stanovisko kontroly:
OPaM vyhodnotil reálnosť vymožiteľnosti tejto kategórie  predložených pohľadávok, kde správcom pohľadávok je pracovisko učtárne a z dôvodu neexistencie spisovej dokumentácie k predmetným predloženým pohľadávkam ich navrhuje zaradiť do Škodovej komisie ako nevymožiteľné. Materiál, ktorý bude riešiť komplexne otázku nevymožiteľných pohľadávok  bude predložený do Škodovej komisie v priebehu roku 2011 a následne do MZ. 
Vyhodnotenie:  splnené čiastočne

•	Účtovné vysporiadanie daňových pohľadávok u kategórie „podniky v likvidácii“ ukončiť v kalendárnom roku po zistení ukončenia likvidácie.
       Termín: v texte			                                       Zodp.: koordinátor prac. uč									                    
Stanovisko kontroly: 
Pracovisko OPaM po konzultácii s OE a  z dôvodu neexistencie „relevantnej“ spisovej  dokumentácie k tejto kategórii pohľadávok  pripravuje materiály do  MZ na zabezpečenie schvaľovacieho procesu  ich odpisu z účtovníctva mesta  v priebehu   roku 2011, nakoľko ide o kategóriu pohľadávok podnikov z obdobia 90- tych rokov, ktorých vymožiteľnosť je neurčitá. Kontrola túto skutočnosť preverila pri kontrole  evidencie a vymáhanie pohľadávok na základe Poverenia č. 14/2011, kde sú výsledky s nálezom kontrolného zistenia.
Vyhodnotenie:  splnené čiastočne		

•	Do 30-tich dní po skončení štvrťroka, predložiť vecne príslušným odborom pohľadávky po lehote splatnosti. Zároveň táto úloha neruší povinnosť mesačného odsúhlasovania účtovného stavu pohľadávok s vecne príslušnými odbormi.
      Termín: trvale				                            Zodp.: koordinátor prac. učtárne
Stanovisko kontroly:
Správcovia pohľadávok  proces nasúhlasovania pohľadávok s pracoviskom učtárne  zabezpečujú. Po ukončení zúčtovacieho obdobia postupujú pri  pohľadávkach, ktoré sú po lehote splatnosti v zmysle Smernice č.1/2009 o vymáhaní pohľadávok, ktorá stanovila postupy krokov pri vymáhaní daňových a  nedaňových  pohľadávok na strane správcu a postup pre OPaM  na ich právne vymáhanie. Kontrola dáva do pozornosti skutočnosť vysokých nedoplatkov za kategóriu miestnych daní- komunálny odpad, kde oproti roku 2009 stav nedoplatkov narástol zo sumy 377 572,14 € k 1.1.2010 na sumu 689 313,72 € k 31.12.2010. Je to signálom skutočnosti, že vymáhaniu tejto kategórii pohľadávok, pri využití ustanovení zákona č.511/1992 Z.z. o správe daní na strane správcu nebola venovaná primeraná  pozornosť.                                                                                              
Vyhodnotenie: čiastočne splnené a zostáva v trvalom plnení

•	Pripraviť návrh na možnosti metodickej podpory, rozšírenia licencie a priameho prepojenia ISS modulu pokladne s modulmi, ktoré tento spôsob úhrady nevyužívajú.
      Termín: 31. 8. 2010  			                                          Zodp.: vedúci OO a VS
                                                                                                    v spolupráci s ved. odborov
Stanovisko kontroly:
Na základe stanoviska OMaP a OB prepojenie ISS modulu pokladne s modulmi, ktoré tento spôsob úhrady pohľadávok ako dohodnutú zmluvnú platobnú podmienku využívajú (nájomné zmluvy)  zabezpečený nie je.
Vyhodnotenie: nesplnené

•	Pripraviť vnútorný riadiaci akt pre oblasť postupu činnosti pri výrube drevín a krovín v celom rozsahu, od prijatia žiadosti, cez rozhodovací proces, proces zúčtovania až po konečné finančné a vecné vysporiadanie.
      termín: 30. 9. 2010  					                 Zodp.: vedúci OSP a ŽP
Stanovisko kontroly:
Smernica upravujúca postup pri výrube drevín bola spracovaná v druhej polovici roku 2010 Pracovisko OŽP, pod ktoré táto  problematika z dôvodu zmeny organizačnej štruktúry  prešla, postupuje v zmysle tejto smernice. Je však potrebné zabezpečiť právnu relevantnosť jej  schválením a podpísaním.                                                                                         
Vyhodnotenie:  čiastočné splnené

Opatrenie č.5
Naplniť prijaté opatrenia vyplývajúce zo záverov Správy č. 23/2009 – Kontrola evidencie záväzkov po lehote splatnosti
•	Spracovať metodický pokyn pre zúčtovanie grantov v oddelenej evidencii od ostatných záväzkov a spôsobu kontroly vysporiadania finančných prostriedkov poskytnutých formou grantov aj s legislatívnym krytím ich vymožiteľnosti.
      Termín: 30. 8. 2010					   Zodp.: koordinátor prac. učtárne
                                                                                                                       Vedúci OP a M
Stanovisko kontroly:
Spôsob zúčtovania  grantov je nastavený a zavedený v novej podobe postupu bez spracovania metodického pokynu v písomnej podobe. Spôsob vymáhania pohľadávok z poskytnutých dotácií je riešený Smernicou č.1/2009 prednostu Mestského úradu v Žiline o vymáhaní pohľadávok mesta Žilina. VZN, ktoré by definovalo celú oblasť dotačnej schémy zatiaľ  vypracované nie je.
Vyhodnotenie: splnené čiastočne

•	Aktualizovať Zásady obehu účtovných dokladov so zapracovaním poznatkov vyplývajúcich z praxe pri aplikácii podvojného účtovníctva. 
      Termín: 30. 08. 2010					     Zodp: koordinátor prac. učtárne

Stanovisko kontroly:
Smernica č. 2/2010 primátora mesta Žilina o obehu účtovných dokladov mesta Žilina    nadobudla účinnosť dňa 01.12.2010
Vyhodnotenie: splnené

Opatrenie č.6
Naplniť opatrenia pre výraznejšie uplatňovanie práv správcu dane v oblasti miestnych daní, s cieľom na  zvýšenie platobnej disciplíny daňovníkov, s dopadom na proporcionálne napĺňanie príjmovej časti rozpočtu a s dôrazom na operatívne sledovanie a vymáhanie pohľadávok v oblasti miestnych daní.
Termín: priebežne					                Zodp. prac. odd. miestnych daní
Stanovisko kontroly:
Zostáva v platnosti, boli nastavené rôzne operatívne aj strategické riešenia, pričom však vzhľadom na pretrvávajúci stav v nedostatočnom napĺňaní daňových a nedaňových príjmov je reálny predpoklad pretrvávajúcich nedostatkov. Vyhodnotenie účinnosti nastavených riešení je možné posúdiť s odstupom času. Kontrola plnenia opatrení z kontrol miestnych daní bude zaradená do programu na 1. Polrok 2012. -   Správa č.07/2009
Vyhodnotenie: čiastočne splnené a  zostáva trvale v platnosti
            
Opatrenie č.7
Zvýšiť dôraz na rozpočtovú disciplínu v súlade so zákonom č. 583/2004 Z. z. o rozpočtových pravidlách územnej samosprávy tak, aby boli plne naplnené ustanovenia:  
-	§ 12 ods. 2 zákona č. 583/2004 Z. z. podľa ktorého mesto hospodári s rozpočtovými prostriedkami podľa schváleného rozpočtu a počas roka kontroluje  hospodárenie s rozpočtovými prostriedkami a monitorujú a hodnotia plnenia programov
-	§ 14 ods. 2  zákona č. 583/2004 Z. z. podľa ktorého príslušný orgán mesta vykonáva zmeny rozpočtu v priebehu rozpočtového roka rozpočtovými opatreniami, ktorými sú presun rozpočtových prostriedkov, resp. povolené prekročenie výdavkov pri dosiahnutí vyšších príjmov. 
       Termín: priebežne	                                               Zopd. Vedúci  pracovníci  MsÚ

Stanovisko kontroly:
HK v odbornom stanovisku k Záverečnému účtu za rok 2010 pri kontrole čerpania rozpočtu  poukázal na pretrvávajúce nedostatky  v oblasti rozpočtovej disciplíny s poukazom na dodržiavanie  §12 ods.2 zákona č.583/2004 Z.z  a §14 ods.2 zákona č.583/2004 Z. z.  neschválená zmena rozpočtu a jej vykázanie rozpočtovým opatrení a použitie zdrojov nad rámec schváleného rozpočtu. Táto skutočnosť bola predmetom nálezu aj NKÚ, pričom toto opatrenie zostáva stále v platnosti aj z titulu tejto kontroly.  
Vyhodnotenie: čiastočne splnené
Z dôvodu pretrvávajúcich nedostatkov opatrenie zostáva trvale v platnosti

Záver   -   Vyhodnotenie splnenia opatrení:
Pri opatrení č. 1, 2, 3, 6, a 7 bolo konštatované splnenie čiastočné
Pri opatrení č. 4, kde bolo formulovaných 6 dielčich opatrení bolo 1 opatrenie splnené, 4 boli splnené čiastočne a 1 opatrenie nebolo splnené
Pri opatrení č. 5 boli formulované 2 dielčie opatrenia, z ktorých 1 bolo splnené a 1 bolo splnené čiastočne. 

Osoby zodpovedné za plnenie jednotlivých opatrení sú uvedené v texte podľa stanovených opatrení, pričom je potrebné uviesť, že v roku 2011 došlo k zásadným personálnym zmenám na jednotlivých pracovných pozíciách, ktoré sú uvedené ako zodpovedné osoby. 

Kontrola na základe vyššie uvedených zistení musí konštatovať, že  ako v rozpočtovom procese, tak v oblasti účtovníctva, evidencie pohľadávok a záväzkov, v oblasti obstarania majetku je veľa priestoru na jeho vylepšovanie pri dodržaní a aplikovaní zákonných noriem a vnútorných riadiacich  smerníc pri dennom výkone pracovných činností a je potrebné nastaviť procesy tak, aby došlo k naplneniu opatrení na odstránenie nedostatkov. 

Správa bola prerokovaná so zodpovednými zástupcami kontrolovaného subjektu, pričom v Zápisnici č. 14/2011 z prerokovania Správy č. 14/2011 boli stanovené termíny na určenie návrhu opatrení a na samotné plnenie opatrení. 

Poverenie č. P-01/2011
Kontrola stavu pokladničnej hotovosti – porovnanie účtovného a fyzického stavu pokladne 
Mestský úrad v Žiline – pokladňa č. 2 – po ukončení pokladničných operácií a pred uzatvorením pokladne 
Miesto a čas vykonania následnej finančnej kontroly:
MsÚ v Žiline – Hlavná pokladňa č.2, 
Spôsob zistenia skutočného stavu peňažných prostriedkov v hotovosti: 
•	fyzickým prepočítaním
Kontrolou boli zistené nasledovné skutočnosti:
Stav peňažných prostriedkov v hlavnej pokladni č.2 : 1 927,56.-€
Kontrola  pokladničnej hotovosti na hlavnej pokladni č. 2 bola vykonaná po ukončení pokladničných operácií na konci pracovného dňa a pred  uzavretím pokladne v ISS. Pracovníčka ÚHK na pracovisku pokladne bola prítomná do zrealizovania posledného pohybu a jeho zápisu v ISS. Následne zrealizovala kontrolu  zostatku finančnej hotovosti na hlavnej pokladni č.2. Pracovníčka pokladne až po prevedenej kontrole uzavrela pokladňu v ISS.
Súpis skutočného stavu peňažných prostriedkov na  pokladni č.2 dňa 12.5.2011  - 1 927,56 € 
Výrok:  Zostatok pokladne podľa evidencie zostatku v pokladničnej knihe hlavnej pokladne č.2 sa zhoduje s fyzickým stavom peňažnej hotovosti na pokladnici.
Nebolo zistené porušenie všeobecne záväzných právnych a interných predpisov.

Poverenie č. P-02/2011
Kontrola stavu pokladničnej hotovosti – porovnanie účtovného a fyzického stavu pokladne 
Mestský úrad v Žiline – pokladňa č. 2 – po ukončení pokladničných operácií a pred uzatvorením pokladne 
Miesto a čas vykonania následnej finančnej kontroly:
MsÚ v Žiline – Hlavná pokladňa č.2.
Spôsob zistenia skutočného stavu peňažných prostriedkov v hotovosti: 
•	fyzickým prepočítaním
Kontrolou boli zistené nasledovné skutočnosti:
Stav peňažných prostriedkov v hlavnej pokladni č.2 : 1 894,31  €
Kontrola  pokladničnej hotovosti na hlavnej pokladni č.2 bola vykonaná po ukončení pokladničných operácií na konci pracovného dňa a pred  uzavretím pokladne v ISS. Pracovníčka ÚHK na pracovisku pokladne bola prítomná do zrealizovania posledného pohybu a jeho zápisu v ISS. Následne zrealizovala kontrolu  zostatku finančnej hotovosti na hlavnej pokladni č.2. Pracovníčka pokladne až po prevedenej kontrole uzavrela pokladňu v ISS.
Súpis skutočného stavu peňažných prostriedkov na pokladni č.2 dňa 14.4.2011 - 1 894,31 € 
Výrok :  Zostatok pokladne podľa evidencie zostatku v pokladničnej knihe hlavnej pokladne č.2 sa zhoduje s fyzickým stavom peňažnej hotovosti na pokladnici.
Nebolo zistené porušenie všeobecne záväzných právnych a interných predpisov.

Poverenie č. P-03/2011
Kontrola stavu pokladničnej hotovosti – porovnanie účtovného a fyzického stavu pokladne 
Mestský úrad v Žiline – pokladňa č. 2 – po ukončení pokladničných operácií a pred uzatvorením pokladne 
Miesto a čas vykonania následnej finančnej kontroly:
MsÚ v Žiline – Hlavná pokladňa č.2.
Spôsob zistenia skutočného stavu peňažných prostriedkov v hotovosti: 
•	fyzickým prepočítaním
Kontrolou boli zistené nasledovné skutočnosti:
Stav peňažných prostriedkov v hlavnej pokladni č.2 : 1 985,04 -€
Kontrola  pokladničnej hotovosti na hlavnej pokladni č.2 bola vykonaná po ukončení pokladničných operácií na konci pracovného dňa a pred  uzavretím pokladne v ISS. Pracovníčka ÚHK na pracovisku pokladne bola prítomná do zrealizovania posledného pohybu a jeho zápisu v ISS. Následne zrealizovala kontrolu  zostatku finančnej hotovosti na hlavnej pokladni č.2. Pracovníčka pokladne až po prevedenej kontrole uzavrela pokladňu v ISS.
Súpis skutočného stavu peňažných prostriedkov na pokladni č.2 dňa 25.05.2011 -  1 985,04 € 
			
Výrok:   Zostatok pokladne podľa evidencie zostatku v pokladničnej knihe hlavnej pokladne č.2 sa zhoduje s fyzickým stavom peňažnej hotovosti na pokladnici.
Nebolo zistené porušenie všeobecne záväzných právnych a interných predpisov.

V Žiline  06. 06. 2011 					Ing. Elena Šuteková
							       hlavná kontrolórka mesta